
1. Общи положения

1.1. Цел на плана

[bookmark: _GoBack]Базов приоритет в дейността на Детската градина е безопасността, сигурността и защитата на неговия персонал, деца и посетители. Ефективното изпълнение на този приоритет изисква детайлно планиране, всестранно осигуряване, близко взаимодействие и ефективно управление на действията. Настоящият План подпомага изпълнението на тези изисквания, очертавайки основни роли и задачи преди, по време и след критичен инцидент (КИ). Неговата цел е осигуряването на висока степен на готовност и координирана реакция на личния състав и децата при критичен инцидент (КИ).
1.2. Задачи на плана
Планът ще подпомогне персонала на детското заведение в изпълнение на следните задачи, с отношение към КИ:
· постигане на високо ниво на сигурност и организационна готовност на училището;
· изграждане и подготовка на ефективна система за управление при КИ;
· установяване на условия и механизми за вътрешно и външно взаимодействие;  
· осигуряване на бързина в реакцията, оценката на ситуацията и решенията за действия;
· систематичен отговор на КИ чрез използване на предварително дефинирани, планирани, координирани и осигурени оперативни процедури;
· минимизиране на паниката и стреса при избухването и развитието на кризата;
· своевременна психологическа помощ и подкрепа на пострадалите;
· адекватна на кризата комуникация и взаимодействие с родителите.
1.3. Обхват на плана 
Планът за действия при КИ има два главни приоритета:
· Защитата на човешкия живот.
· Своевременната грижа за психическото и физическото здраве на пострадалите.

Планът е изключително фокусиран върху ролите, отговорностите и действията на ръководството на детската градина, състава и децата в отговор на КИ. Той обхваща:
· Възможните сценарии на КИ.
· Управлението на ДГ при КИ.
· Системата от пунктове, развръщани в различните процедури в отговор на КИ.
· Отговорностите и задачите на специално сформираните групи в процедурите.
· Оповестяването на детското заведение и родителите при КИ.
· Действията и задълженията на състава и децата в процедурите.
· Изискванията към публичните комуникации.
· Задачите на пост-кризисния мениджмънт. 

Специфичен подход при регламентиране на задачите в Плана е препокриване на отговорности, осигуряване на резерви и усилване на способностите – с оглед на гарантираното изпълнение на целите на процедурите.     
Планът регламентира четири основни оперативни процедури за действия при КИ: „Укритие“, „Заключване“, „Евакуация“ и „Събиране с родителите“. Всяка процедура е обвързана с един или няколко сценария на КИ.
2. ВЪЗМОЖНИ СЦЕНАРИИ
2.1. Въведение
          „Критичен инцидент“ (КИ) е понятие, което е с основно използване в областта на психологията и медицината. Общоприетото разбиране е, че критичните инциденти са внезапни, неочаквани, резки и мощни събития, които попадат извън обхвата на нормалните човешки преживявания. Тези събития предизвикват необикновено силни емоционални реакции (психологически и физически) и имат потенциал да поразят способността на човека за справяне с нормалните житейски функции в ДГ, в училището,  на работното място и у дома.      
           КИ могат да бъдат провокирани от човека или природата. От своя страна, човешкият акт може да бъде умишлен или неумишлен. Този план е разработен с оглед на най-жестоките варианти на умишлено предизвикани КИ в образователните институции. 
           Приетата в този документ дефиниция на КИ е „Публично убийство на много хора, без подбор на жертвите, за късо време, в ограничена зона, с използване на огнестрелно, хладно и/или друго оръжие и/или взривни вещества“. 
           Съответно, всички разработени и включени в плана сценарии на КИ и процедури за отговор и преодоляване на последствията на КИ имат за отправна точка тази базова дефиниция. Дефиницията обхваща и неуспешните опити за публично убийство. „Късо време“ кореспондира с времето за реакция и пристигане на местопрестъплението на първите представители на органите по обществен ред и сигурност. Този параметър е важен, защото предполага, че ДГ или училището трябва напълно самостоятелно да отговори на КИ в първите 20 минути от избухването на кризата. В общия случай, това е най-фаталната фаза на инцидента. С „Ограничена зона“ се подчертава концентрацията на умишлените убийства в сградата и/или района на училището. 
В сценариите за КИ са включени и хипотези, които (строго погледнато) излизат от рамките на тази дефиниция или в които заплахата за  образователната институция (Детска градина и училище ) е косвена. Причините за това са две: 
· В началото на една криза е почти невъзможно да се определи как тя ще протече и завърши. Допускането в този План е, че ще бъде реализиран нейният най-лош вариант.  
· Въпросните хипотези не са отразени в никакви други кризисни планове за действия. Включването им тук ще допринесе към готовността на образователната институция за съответните заплахи.  
Съответните сценарии допускат следните отклонения в базовата дефиниция: 
· първите жертви да са били предварително набелязани; 
· кризата да е „тлееща“ и да се развива постепенно – докато „избухне“; 
· зоната на КИ да обхваща район, по-широк от този на ДГ. 

Разграничението между някои от сценариите е условно и е направено с оглед на допусканията за: 
· мотиви и цели на извършителя;
· мястото на източника на заплахата (в района или извън него); 
· начина на действие на носителя на заплахата (открит или скрит).  
Сценариите не са твърдо обвързани само и единствено с една от включените в Плана процедури. Пример за това е сценарият „Криза в обществения ред“ в близост до ДГ. При неговата реализация ръководството на ДГ може да пристъпи по целесъобразност към една от двете процедури – „Укритие“ или „Евакуация“. За сценарии като „Стрелец“ и „Агресия“ са препоръчани организационно и ресурсно по-леки процедури, но няма проблем те да бъдат надградени със следващите в списъка. Въпрос на решение на ръководството на институцията е при кой сценарий, каква процедура или последователност от процедури да бъде приложена.      
2.2. Сценарий „Активен убиец“
„Активен убиец“ (АУ) е понятие, с което в този план е обозначено „Въоръжено лице, което използва смъртоносна физическа сила срещу многобройни жертви в ситуация на невъзпрепятстван достъп до тях“. Непосредственият мотив на АУ може да бъде отмъщение, ревност, стремеж към признание или известност, разрешаване на проблем или някаква комбинация от тях. По същество, АУ е социопат, който няма друга цел освен да убива.
Няколко бележки по дефиницията:
Допускания на сценарий „Активен убиец“:
· АУ може да бъде един (солов) убиец или да е екип от убийци. 
· Действията на АУ са детайлно планирани до започването на убийствата.
· АУ ще действа в района и/или сградата на училището.
· Атаката в района може да започне с нападение на МПС.
· Веднъж започнал с убийствата, АУ няма да се прикрива.
· Най-вероятно АУ няма да направи опит да избяга. 
· КИ приключва със самоубийството, ликвидирането или задържането на АУ. 
2.3. Сценарий „Терористично нападение“
За целите на този План, „Терористично нападение е терористичен акт на въоръжена атака срещу детското заведение“ 
Тероризмът е комуникационна стратегия, а образователните институции са подходяща „мека“ и обществено значима мишена за нейното реализиране! 
Терористичното нападение може да има за конкретна цел:
· извършване на масово убийство на служители и деца;
· отвличане на служители и/или деца;
· вземане на заложници в ДГ;
· взривяване на сградата на ДГ;
· комбинация от горното. 
Отвличането и вземането на заложници вероятно ще бъда последвано от психологически натиск чрез заплаха за тяхното убийство, имащ за цел удовлетворяване на конкретни политически искания. 
Допускания на сценария:
· Нападението може да бъде групов или индивидуален акт.
· По подобие на действията на АУ, терористичните актове са детайлно планирани. 
· Ще обхване района и сградата на училището. 
· Терористите ще бъдат въоръжени с огнестрелно оръжие и гранати (взривни устройства).
2.4. Сценарий „Заемане на позиция за нападение“
За целите на този План, „Заемането на позиция за нападение е едновременното (в къс времеви отрязък) разполагане на възлови места до района или в самия район на ДГ на лица и/или превозни средства с белези и признаци на подозрително поведение.“
Допускания на сценария:
· Заемането на позиция за нападение е последната фаза от подготовката за атака срещу района на ДГ.
· Лицата с подозрително поведение могат да бъдат:
· Терористи 
· Активни 
· Група от лица с агресивни/престъпни намерения спрямо състава и/или учениците. 
· Лицата могат да бъдат, както непознати (по-вероятно), така и познати.
· Нападението може да бъде групов (най-вероятно) или индивидуален акт.
· Заемането на позиции за нападение и атаката са детайлно планирани.
· Времето между заемането на позиции и самата атака ще бъде между няколко и 15 мин. 
· Планът на атаката обхваща района и сградата на ДГ. 
· Нападателите ще бъдат въоръжени с огнестрелно и/или хладно оръжие.
· Възможно е планът за атаката да включва за начало нападение с МПС (врязване на превозно средство във вход на района и/или голяма група учители и деца). 
Обобщено описание на „Лице с подозрително поведение“: Лице, което в този момент не би следвало да е на мястото, на което се намира, и което не се вписва в средата с външния си вид, държане или роля, която демонстрира.
Белези и признаци за подозрително поведение и заемане на позиция за нападение:
· Няколко лица или групи лица с подозрително поведение на места, позволяващи непосредствена атака на хора в района или на сградата на училището.
· Лице/лица с обгорели лица, опърлени вежди, мигли или коси и/или превързани ръце (пострадали при грешки в изготвянето на самоделни взривни устройства);
· Лице/лица, около които се носи остра химическа миризма (миризма от реакцията на химическите вещества при изготвянето на взривните устройства, която е попила в дрехите или плата на саковете/раниците на нападателите);
· Лица с обемисти чанти/сакове/раници, прекалено широки връхни дрехи или наметала/пелерини, неподходящи за мястото и сезона.
· Цивилни лица или лица със странна униформа, носещи огнестрелно или хладно оръжие.
· Лица с издути дрехи, със стърчащи от тях кабели, с жилетки/колани с торбички по тях.
· Лица, които от разстояние си обменят знаци.
· Странно извършвани дейности, с възможна цел блокиране на подстъпите към района.
Подобни признаци ще могат да бъдат идентифицирани при провеждането на „сухи“ тренировки или репетиции за извършване на нападението. 
2.5. Сценарий „Стрелец“ 
За целите на Плана, със „Стрелец“ се обозначава сценарий, при който неизвестно лице извършва стрелба или хвърля гранати (самоделни взривни устройства) срещу хората, които се намират в района на детската градина. Мотивите и целите на този тип нападения могат да бъдат най-различни (извършителите могат да бъдат терористи, психопати, убийци, „отмъстители“, „шегаджии“ и други подобни вменяеми или невменяеми лица) 
Допускания на сценарий „Стрелец“:
· Нападателят се прикрива, използвайки сгради, прозорци, прегради, храсти или тъмнина.
· Мястото, от което се извършва нападението, обикновено е извън района на ДГ.
· Възможно е нападението да бъде от автомобил, паркирал/движещ се покрай района.
· В случай че нападението се извършва със стрелба, то тя ще бъде с дългоцевно оръжие от разстояние до 100 м от мишените (при условия на добра видимост на района на мишените и значителна височина на мястото за стрелба, разстоянието може да бъде още по-голямо).
· В случай, че се използват гранати или самоделни взривни устройства, те ще бъдат хвърляни от разстояние до 20 м от мишените.
· Мишени на нападателя могат  да бъдат конкретни лица или група от деца и/или учители, намиращи се на открито в района или в уязвими (достъпни за начина на действие на стрелеца) помещения на сградата.
· Нападателят вероятно има намерение да избяга (да се скрие) след нападението. Но е възможно той да планира да загине, сражавайки се с пристигналите сили за отговор.  
· При първата хипотеза, нападението вероятно ще продължи от секунди до минута (колкото би следвало да е максималното време за осъзнаване на заплахата, реакция и заемане на укритие от изложените на риска хора). При втората – до ликвидирането на стрелеца.
2.6. Сценарий „Агресия“ 
Проявления на агресия или остра нетърпимост в детската градина, които могат да се развият и стигнат до нараняване и/или убийство, както на замесени, така и на абсолютно странични за конфликта лица.
Проблемът на агресивния сблъсък е, че трудно може да бъде прогнозиран неговият процес и възможни последствия. Този план няма за цел справянето със или прекратяването на случаите на остри конфликти в ДГ, а незабавна защита на децата и персонала от заплахите и евентуалното развитие на вече проявена агресия.      
Възможни прояви на агресия – източници на заплаха за живота и здравето на децата и състава:
· Предизвикателно и заплашително поведение на родител.
· Нарушител/и на правилата за достъп.
· Неадекватно поведение на служител (прояви на вандализъм, заплашително поведение, буйство, поведенческо и емоционално разстройство и др.)
· Насилие над дете от външно лице/лица в двора на ДГ.
· Заплаха с хладно или огнестрелно оръжие (срещу учител/възпитател, дете или служител ).
· Нападение с хладно или огнестрелно оръжие (срещу учител/възпитател или дете).
· Опит за или отвличане на член на образователната общност.
· Умишлено убийство или опит за убийство.

Основно допускане в сценарий „Агресия“: Първоначално ограничената в пространство и участници агресия може да „експлодира“ в неочакван момент и посока.  
2.7. Сценарий „Бомбена заплаха“
Заплаха за детониране на експлозивно или запалително устройство с цел причиняване на щети, смърт или наранявания, независимо от това дали такова устройство съществува в действителност или не. 
Възможно е заплахата да включва разпръскването на вредни агенти като токсини, биологични патогенни, радиоактивни материали или някакви други допълнителни заплахи. 
Основно допускане на сценария е, че заплахата ще бъде получена по телефона, което е и най-честия случай. Но е възможно тя да бъде изпратена на имейл, публикувана в сайт, доставена с писмено, аудио или видео съобщение, дори отправена лице в лице или с жест. Мотивите на бомбената заплаха могат да бъдат най-различни: ученически номер, моментно решение на някакъв личен проблем, самоизтъкване, себе доказване, гняв, манипулация, агресия, омраза, презрение, отмъщение, фантазии, социопатия, и много други. Бомбената заплаха може да бъде използвана и от терористи като инструмент за насаждане на страх и несигурност.
Към отправена бомбена заплаха трябва винаги да се подхожда системно и без никакво подценяване – независимо от многобройните фалшиви сигнали. Деструктивният потенциал на бомбата (взривното устройство) трудно би могъл да бъде постигнат със средствата, посочени в останалите сценарии. Ключов момент в съответната процедура е оценката на сериозността на заплахата. За това адекватно определяне на оценката е необходима формализирана система от критерии. В общия случай, колкото по-специфична е една заплаха, толкова по-сериозна е тя.  
Съгласно данни от САЩ, по-малко от 1.5% от всички бомбени инциденти в училищата са били предхождани от бомбена заплаха. Т.е. с голяма вероятност може да се прогнозира, че евентуалният бомбен КИ ще „избухне“ без предварително отправена заплаха. Което подчертава важността на своевременната „вътрешна“ информация за подготовка на бомбен атентат и на постоянното наблюдение за неестественост в средата и поведението в училището.
Допускания в сценарий „Бомбена заплаха“:
· Съществува реална бомба – до доказване на противното.
· Сериозността на заплахата може да бъде оценена.  
2.8. Сценарий „Експлозия“ 
Задействане на взривно устройство или предизвикване на взрив с цел нанасяне на значителни щети, бомбен атентат срещу конкретен човек или група или предизвикване на масови жертви.
Експлозия или взрив се нарича внезапно и драстично увеличаване на обем и освобождаване на енергия, обикновено съпроводени с високи температури и отделяне на газове. Експлозиите предизвикват ударни вълни. 
Целите на умишлено предизвиканите експлозии могат да бъдат:
· унищожение, разрушение или нанасяне на повреди на сграда, помещение, оборудване, материални средства или документи;
· извършване на терористичен акт;
· убийство. 
По същество, умишлено предизвиканите експлозии са внимателно планиран и изпълнен акт. Мотивите на извършителите могат да бъдат всяване на страх, отмъщение или себе доказване. Намеренията и начина на действие са решителни.
Допускания в сценарий „Експлозия“:
· Експлозията е умишлено предизвикана.
· Вероятно ще се случи без предупреждение от извършителя на акта (бомбена заплаха).
· Може да бъде последвана от други експлозии.
· Може да бъде част от по-голям план за масови убийства.
· Възможно е взривното устройство да бъде доставено и разположено от „вътрешен“ човек.
2.9. Сценарий „Подозрителни признаци“
Подозрителни признаци за взривно устройство са странни пощенски пакети и пликове; изоставени или скрити багажи, предмети и устройства; подозрителни МПС; както и неестественост в средата.
Подозрителните признаци могат да бъдат: 
· на пристигнали или оставени пратки и писма:
· пакет, доставен от неизвестна куриерска фирма;
· неочаквана доставка, неизвестен изпращач и прекомерно тегло;
· надписи от рода на „Лично“ или неуместни знаци върху пакета/писмото;
· писмо с дебелина над 3 мм; 
· прекомерен брой пощенски марки;
· лошо написан или изписан с правописни грешки адрес/получател; 
· странен обратен адрес или липса на такъв;
· разминаване между пощенското клеймо и обратния адрес;
· прекомерно пакетиране и използване на тиксо;
· маслени петна или частична промяна на цвета на опаковката;
· странна миризма (на дизел, сяра, амоняк, бадеми, банани, смола, винил, моторно масло или други химически продукти);
· дрънчене на стъкло (буркани) или метал (туби, водопроводни части и др.);
· изсипване на бял прах или друго вещество;
· неравности на плика („писмо-бомба“);
· звуци от пакета (електронни или от механичен часовник) и др.
· затворени/запечатани кашони, опаковани предмети, непознати устройства/предмети, огнепроводни шнурове, стърчащи разноцветни кабели; мобилни телефони с привързани кабели; изоставени раници или куфари, които са намерени в общодостъпни, подходящи за прикриване на взривните устройства и ефективни за целите им места:
· в сервизните помещения;
· в кошчета за боклук в сервизните помещения;
· в или зад саксии ;
· в ученически шкафчета и съблекални;
· в незаключени шкафове в учебните кабинети;
· върху стелажи или табла в кътове, коридори и учебни помещения;
· под или зад радиатори;
· в ППТ;
· до вратите на учителската стая или на кабинета на директора;
· в училищния стол и бюфет;
· в контейнерите за боклук;
· под или до автомобилите в района;
· под скамейки;
· в кошчета за боклук в двора;
· в храсти;
· до основните входове на сградата и района;
· обичайни места на струпване на ученици.
Взривните устройства и материали могат да бъдат „складирани“ на скрити и труднодостъпни места в района, с цел по-късното им използване.
· по отношение на МПС, при комбинация на особено паркиране и състояние:
· неправомерно паркиране в непосредствена близост до портал;
· неправомерно паркиране до зона от района с много ученици;
· очевидно претоварване;
· изтичаща от багажника течност;
· контейнери/туби и/или сандъци за пирони в кабината;
· разноцветни кабели под автомобила или в кабината;
· липса на регистрационни табели;
· неестественост в средата:
· преместени кошчета за боклук, саксии, кашпи, табла и други подобни;
· следи от странни изкопни работи;
· счупени прозорци на помещения, които се използват рядко;
· умишлено повреждане на пожароизвестителната система;
· други специфични за училището признаци. 
·  изоставен багаж при опит за неговото внасяне в сградата на училището/ ДГ. 
Допускания в сценарий „Подозрителни признаци“:
· След идентифицирането на подозрителни признаци, наличието на взривно устройство се счита за реална заплаха – до доказване на противното.
2.10.Сценарий „Криза в обществения ред“. 
Този сценарий обхваща всякакви кризи или нарушения на обществения ред в прилежащите до района на училището / ДГзони. Например:
· „мутренски“ войни и всякакви стрелби и експлозии с неустановим характер;    
· преследване от полицейски сили на нарушител/и и/или престрелка с него/тях;
· получен сигнал за непосредствена терористична заплаха в района или общината;
· провеждане на антитерористична операция в квартала, района или общината;  
· неразрешени (незаконни) и агресивни протести, демонстрации и митинги.
Допускания на сценария:
· Възможно е „заблудени“ куршуми или осколки да поразят намиращите се в училището/ ДГ;
· Възможно е мястото на събитията да обхване и района на детското заведение;
Възможно е криминални и въоръжени лица да потърсят укритие в ДГ.
3. МЕНИДЖМЪНТ НА КИ
3.1.  Щаб на Детската градина.
Щабът (ЩДГ) е отговорен за цялостния мениджмънт на дейностите на образователната общност преди, по време и след КИ. Той изпълнява всички функции на управлението: 
· Планиране на отговора на КИ, определяйки неговите цели, необходими ресурси, разпределение на задачите и пътищата и средствата за изпълнение на целите.
· Организиране на отговора, използвайки всички налични механизми за въздействие и взаимодействие за най-ефективно използване на организационния потенциал на ДГ.
· Ръководство, оперативно управление и координиране на действията на състава и децата за адекватен и ефективен отговор на конкретната заплаха.
· Контрол на резултатите чрез непрекъснато събиране и оценяване на информацията за събитията и действията на институцията.
Конкретна и съществена задача на УЩ при актуализирането и усвояването на Плана е всестранното обсъждане на възможните сценарии на заплахи, определянето на лимитиращите фактори на планирането и детайлизиране на процедурите за отговор на КИ.
ЩДГ включва следните длъжностни лица от състава на училището:
· Председател: Иванка Бонкина.;
· Секретар: Радка Халачева
· Координатор по сигурността: Калинка Калайджиева.;
· Координатор по евакуацията и по логистиката: Васка Пишарова;
· Координатор по публичните съобщения:  Елена Дамянова.
· Председател на ЩДГ
Председател на ЩДГ е директорът на ДГ“Мечо Пух“, гр.Добринище. В негово отсъствие или при невъзможност да изпълнява тази длъжност, функциите на Председател се поемат от Секретаря на ЩДГ. 
Председателят на ЩДГ е отговорен за ръководството на всички дейности на детското заведение преди, по време и след КИ. Той ръководи непосредствено ЩДГи управлява пряко сформирани групи от състава на ДГза действия при КИ. Председателят организира взаимодействието с всички външни участници в отговор на кризата.  
Председателят на ЩДГ е детайлно запознат с настоящия План, текущото състояние на детското заведение и наличните ресурси. 
Специфичните отговорности на Председателя включват:
· ПРЕДИ КИ:
· периодичната оценка на състоянието на сигурността и защитата на ДГ;
· организирането на преглед, актуализация и развитие на този План;
· готовността на ЩДГ, групите и ДГ за действия при КИ;
· политиката на училището за публичните съобщения при КИ; 
· своевременния анализ и оценка на информацията за заплахите.
· ПРИ КИ:
· реакцията и отговора при КИ;
· оперативното управление на Щ ДГи сформираните групи;
· комуникацията с представители на органите на изпълнителната власт, участващите в операцията за ликвидиране на заплахата служби и съдействащите организации;
· публичното обявяване на информация за КИ;
· решението за освобождаване на децата от ДГ и сборните пунктове за евакуация или за изпълнение на процедурата „Събиране с родителите“ при КИ. 
· СЛЕД КИ:
· психичното и физическото здраве на децата и служителите;
· извършването на анализ на КИ и на действията на екипите, състава и децата;
· планирането и възстановяването на нормалния  живот на образоваттелната институция.  
· Секретар на Щ ДГи Координатор по сигурността
Секретарят на ЩДГ е отговорен за планирането, организирането и изпълнението на мероприятията при КИ. Координаторът по сигурността отговаря за  контрола на достъпа в детската градина. Координира мерките и действията по защитата на живота на децата, персонала и неговата собственост. Той е непосредствено подчинен на Председателя и изпълнява неговите заповеди и указания. Секретарят е и Заместник-председател на ЩДГ. 
Специфичните отговорности на Секретаря включват:
· ПРЕДИ КИ:
· разработване и актуализиране на този план и „План за сигурност“ на ДГ;
· планирането, организирането и провеждането на тренировки по плановете;
· ежедневно поддържане на детайлна информация за присъствието в ДГ;
· комплектуване, съхранение и бърз достъп до „аварийния“ контейнер;
· определяне на необходимото осигуряване на дейността на ЩДГ и на оперативното управление на сформираните групи с материални, технически и комуникационни средства;
· контрола върху изпълнението на правилата за достъп и отчета на външните лица;
· защитата на реда, живота и собствеността в ДГ;
· идентифицирането на непосредствени заплахи и рискове.
· ПРИ КИ:
· организира дейността на ЩДГ и функционирането на системата за управление и взаимодействие;
· подпомага Председателя в анализа на обстановката и вземането на решение за реакция;
· осъществява връзка, изисква и предава информация от/на Координаторите, ръководителите на групи, учителите/възпитателите и другия състав на ДГ;
· съставя и докладва на Председателя на ЩДГ на обобщени списъци на:
· липсващите по неизяснени причини деца, учители/възпитатели и друг състав;
· пострадалите и транспортираните за по-нататъшно лечение;
· нуждаещите се от незабавна професионална психологическа помощ и подкрепа. 
· документира събитията, действията, заповедите и указанията, постъпилата и изпратената информация, фактите, проведените мероприятия и др. 
· СЛЕД КИ:
· изготвянето на краткосрочен план за възстановяване на нормалността със задачи по:
· възстановяване на възпитателно-образователната дейност;
· оказване на помощ и подкрепа на пострадалите и близките на загиналите;
· психологическа интервенция и консултативна, терапевтична и профилактична помощ на деата и състава;
· изготвянето на анализ на КИ и на действията на ЩДГ, групите, учителите, децата, помощен персонал.
· . Координатор по евакуацията и Координатор по логистиката
Координаторът отговаря за планирането, осигуряването и изпълнението на процедурата за евакуация на децата и персонала от ДГ. Координаторът отговаря за всестранното осигуряване на процедурите при КИ и физическото възстановяване на ДГ и образователната дейност. Ръководи дейността на Групата за първа помощ при всички процедури. В процедура „Събиране с родителите“ поема ръководството на Групата за евакуация и сигурност. Организира и осигурява дейността на Групата за освобождаване на децата и работата на Пункт за събиране с родителите.    
 Той е непосредствено подчинен на Председателя и Секретаря на ЩДГ. Ръководи дейността на Групата за евакуация и сигурност (до началото на процедура „Събиране с родителите“).   
Специфичните отговорности на Координатора по евакуацията включват:
· ПРЕДИ КИ:
· в етапа на планиране, на базата на сценариите и допусканията: 
· прогнозирайки възможни локации на евентуална бомбена заплаха или експлозия, разработва поне два варианта (по маршрути и начини) за евакуация от сградите и района (двора, откритите детски площадки) на ДГ;
· изготвя план за управление на евакуацията, който включва начина на свръзка и разпределението на членовете на Групата за евакуация и сигурност по сектори, етажи, вътрешни маршрути за евакуация и изходи на сградата, външните маршрути за евакуация (включително за намиращите се на двора и на откритите детски площадки ) до съответните сборни пунктове и места за разполагане;
· определя начина за проверка при КИ на сигурността на зоните около маршрутите за евакуация (от евакуационните изходи на сградата до съответните сборни пунктове).  
· съвместно с Координатора по логистиката определя подходящи и защитени места за сборни пунктове и местата за разполагане на евакуираните училищните автобуси и други служебни МПС;
· съвместно с Координатора по сигурността, определя задачите на охраната при евакуация и ги включва в плана за управление на евакуацията; 
· разработва варианти по процедури и места за разположение на автомобилите на „Бърза медицинска помощ“ и маршрути за евакуация на пострадалите до тях.
· поддържането в готовност на маршрутите и изходите на сградите и района за евакуация;
· проверката на безопасността на маршрутите за евакуация и сборните пунктове;
· подготовката на членовете на Групата за евакуация и сигурност, състава и децата за изпълнение на процедурата.
· определяне, осигуряване и разпределение на необходимото оборудване и материални средства за изпълнение на задачите на групите;
· съвместно с Координатора по евакуацията, идентифицира подходящи места и осигурява тяхното използване при евентуално развръщане на сборни пунктове;
· разпределението на членовете на групата за първа помощ по сборните пунктове и местата за развръщане на постовете за първа помощ;
· идентифицира подходящите места за пунктове за извозване и безопасни маршрути за движението на транспортните средства и извозването на децата и състава;
· определя подходящо място за Пункт за събиране с родителите и осигурява (организира) неговото използване в случай на КИ;
· съвместно с Ръководителя на Групата за освобождаване на децата планира разположението и оборудването на центровете и постовете на пункта;
· изготвя транспортен план за извозване на децата, учителите и членовете на участващите в процедурата „Събиране с родителите“ групи към пункта.
· 
· ПРИ КИ:
· изисква и поддържа актуална информация за намиращите се в ДГ личен състав и деца, тяхното местоположение при избухване на кризата;
· съгласувано с Координатора по сигурност, в зависимост от атмосферните условия, вида на КИ, локацията на заплахата и на базата на информацията за присъствието в ДГ, предлага на Председателя на Щ ДГвариант за изпълнение на процедурата „Евакуация“ (маршрути за евакуация и сборни пунктове);
· координира и следи за изпълнението на процедурата като:
· изисква и обработва данните за евакуираните групи деца;
· изисква и обработва данните за евакуирания непедагогически състав;
· съдейства на силите за отговор при претърсването на сградата след неутрализирането на съответната заплаха (в операцията по търсене и спасяване на пострадали);
· определя кои пунктове за извозване да бъдат използвани и организира извозването до пункта за събиране с родителите – съгласно договорения с транспортните фирми план и/или с лични автомобили на персонала;
· осигуряването на пунктовете с вода, напитки, храна и санитарни материали (евакуацията и освобождаването на децата може да продължи часове);
· всестранното осигуряване и организацията на работата и охраната на ПСР;
· временното настаняване на децата под наблюдение, в случай, че не бъдат освободени или взети от родителите си след КИ.    
· 
· СЛЕД КИ: реда, организацията и осигуряването на дейностите в сградата до възстановяване на образователно-възпитателната  дейност.
· провеждането на пълноценно болнично лечение, рехабилитация и профилактика на пострадалите при КИ;
· организира събиране на помощи за пострадалите и близките на загиналите;
· оценката на пораженията върху сградите и имуществото на детската градина;
· изготвянето на план за физическото възстановяване на ДГ от пораженията;
· привличането на доброволци в усилията за възобновяване  дейността на ДГ;
· разработването на варианти за провеждане на образователния процес в други сгради (релокация) – при невъзможност за използване на ДГ или части от нея;   
· извършва мониторинг на използването на имуществата и оборудването, документиране на разходите и изготвянето на доклади за възстановяване на средствата.
· Координатор по публичните съобщения
Координаторът отговаря за връзката с медиите и комуникацията с родителите на учениците. Той подпомага директора на училището (определеното лице за говорител на училището) в официалните му изявления и публикуването на информация във връзка с КИ. Координаторът е пряко подчинен на Председателя на ЩДГ. Координаторът е запознат с Раздел 9 „Комуникации с обществото“ от „Национален план за противодействие на тероризма“.    
Специфичните отговорности на Координатора по публичните съобщения включват:
· ПРЕДИ КИ:
· разработване на шаблони с основна информация, в съответствие с политиката на ДГ за публичните съобщения при КИ – за всяка конкретна процедура и съответните сценарии;
· поддържане на актуален списък на имейлите и телефоните на родителите и на инструменти за тяхното масово оповестяване; 
· поддържане на списък с контакти на електронни медии – за съдействие в оповестяването на родителите за плановете на ДГ в отговор на КИ; 
· поддържане на списък с психолози на територията на общината/региона и техните актуални данни за контакт (списъкът да се изготви след сериозно проучване на квалификацията и опита на психолозите).  
· ПРИ КИ:
· участие в работата на ЩДГи актуализиране на информацията, предназначена за медиите и родителите;
· изготвяне на проекти на съобщения за информиране на родителите и обществеността;
· координация по компетентност със съответните администрации на участващите в операцията за ликвидиране на заплахата служби за обществен ред и сигурност;
· съгласуване на съдържанието и времето на изявленията и съобщенията с ръководителя на развърнатия в близост до мястото на КИ пресцентър на МВР;  
· оповестяване на родителите с имейл/SMS, публикуване на съобщенията на сайта на училището и/или тяхното разпространение до медиите;
· управление на служителите, определени за работа с обявените публично телефони на ДГ, по отношение на комуникацията и споделяната информация при КИ;   
· разкриване и организация на работата на „Телефонен център“ в процедура „Събиране с родителите“ за оповестяване на родителите;
· оповестяване на психолозите от предварително изготвения списък (намиращ се в аварийния контейнер) за ситуацията и развръщането на специален пункт за събиране с родителите – с молба за незабавно съдействие;
· организация на издирването на родителите, с които не може да бъде осъществена връзка, на техните служебни и домашни адреси;  
· подготовка на официалните изявления и медийните изяви на директора на училището (определеното лице за говорител);
· мониторинг на медийната информация и искане за поправка на неточните/неверните сведения.
· СЛЕД КИ: Всички дейности по функцията „Връзки с обществеността“ от пост-кризисния мениджмънт на ДГ.
· Изисквания към връзките с обществеността при КИ
Връзките с обществеността е отличителна и изключително важна при КИ управленска функция, към която има отношение целият Щаб. Председателят на ЩДГ, подпомаган от Координатора по публичните съобщения, разработват политика по публичните съобщения за всяка конкретна процедура и съответните сценарии. Нейните основни принципи са:
· Проактивност: Липсата на комуникация и информация за родителите при избухване на КИ ще предизвика трайна криза в доверието към ръководството на ДГ, паническа реакция и емоционални травми, вследствие на слуховете и изфабрикувани истории. Това, освен другото, ще затрудни усилията за отговор на КИ. 
· Социална отговорност: Отбягването на публичност и самоизолацията може да има тежки последствия не само за училището, но и за всички институции, участващи в отговора на кризата. Този принцип и произтичащите изисквания към връзките с обществеността следва да бъде обсъден с представителите на местната и на териториалните органи на централната власт (техните ПР служители). В условия на фатални последствия, ДГ трябва да демонстрира емпатия, чувство за дълг и респект към личността на пострадалите и техните близки.
· Прозрачност: Този принцип е особено важен след края на КИ. Мълчанието е признак на виновност, а медийният натиск ще бъде огромен. Предоставянето на достоверни и надеждни факти за КИ е важен фактор срещу негативните реакции и изопачената информация. Ключова роля в събирането на тези факти има редът за документиране в Щаба и своевременният анализ и оценка на действията на ръководството, групите, учителите и останалия персонал на ДГ.  
Изисквания към информацията и начина на нейното предоставяне от ДГ на медиите:
· да бъде от един източник или говорител;
· да е сбита, конкретна и фактологична;
· да представя ясно действията на ДГ в инцидента;
· да бъде предварително съгласувана с другите институции с отношение към КИ (пресцентъра на МВР в зоната на КИ);
· да бъде юридически (терминологично) издържана с оглед на възможните последици; 
· езикът на изложението да е внимателен и щадящ личността на засегнатите;
· да подчертава безпокойството/болката/скръбта в ДГ в резултат на КИ;
· да съдържа послание за нуждата от подкрепа на пострадалите и ДГ;
· да съдържа индикации за следващите стъпки или планове на детското заведение;
· да се избягват генерализиращи или радикални изявления;
· да се избягват рисковете за въвличане в спекулации;
· да не включва цитати или информация от други източници;
· да не се отговаря на въпроси, чиито отговори са неизвестни или спекулативни;
· да не се използва „Не коментирам!“;
· да не се предоставят снимки от местопрестъплението (още по-малко на жертвите).  
Изисквания към съдържанието и подходите за информиране на родителите при КИ:
· Основните цели следва да са редуциране на стреса (или поне предотвратяване на неговото повишаване) на родителите, стабилизиране на ситуацията и осигуряване на изпълнението на процедурите. 
· Тревогите на родителите за живота и здравето на техните деца трябва да бъдат незабавно и ефективно адресирани. В хода на КИ, всички информации на ДГ следва да съдържат послание, че децата се намират в уверени и сигурни ръце. На родителите следва да бъде вдъхната увереност, че:
· техните деца са в безопасност;
· решенията на ръководството на ДГ са строго в интерес на децата;
· децата ще им бъдат предадени възможно най-бързо – щом това стане възможно и безопасно за тях;
· ще бъдат своевременно информирани за всяко изменение в ситуацията.
· На родителите трябва да бъде съобщено, че ДГ изпълнява предварително изготвен план за действия, че специализираните сили за отговор на КИ са на терена и че тяхната (на родителите) помощ не се изисква и е нецелесъобразна към момента.   
· Указанията към родителите следва да съдържат молба да не използват мобилните си телефони и да не паркират автомобилите си в близост до ДГ – за да не попречат на силите за отговор и на изпълнението на процедурите. В случай на КИ, може с висока степен на сигурност да се очаква, че родителите ще блокират телефоните на ръководството и на учителите на групи (а може би и локалната клетка/и), както и че ще блокират района на ДГ с личните си автомобили.
· Родителите следва да бъдат информирани, че обаждания и разговори на децата по мобилните телефони не им се разрешават. Да им бъде обяснено, че това е с оглед на мерките за безопасност при изпълнение на процедурите – за да не се блокира локалната мрежа и за да не се пречи на работата на съответните пунктове. Да се обясни, че когато това се оцени за възможно и приложимо, то учителите ще изпратят съобщение на родителите.  
· Текстовете на съобщенията за родителите следва да бъдат възможно най-бързо:
· „качени“ на общинския сайт или на сайта на пресцентъра на МВР;
· изпратени до широк кръг от медии по предварително определен списък, с молба за точно излъчване на текста;
· В хода на КИ, Координаторът по публичните съобщения следва да организира системна проверка на интернет средата за публикации относно инцидента и мониторинг на другите електронни медии – за разпространение на неверни/неточни новини или новини, поднесени по начин, който допълнително ще увеличи паниката на родителите. Реакцията на такива публикации и съобщения следва да е незабавна.        
Децата и персоналът следва да бъдат информирани, че само един говорител на ДГ ще държи връзка с медиите. Да се обърне внимание на всички, че липсата на опит в работата с медиите може да доведе до това, интервюираният да каже неща, които не е възнамерявал изобщо. От своя страна, тези неща е възможно да предизвикат неумишлени вреди, за което учителят или служителят да съжаляват впоследствие.    
4. ПУНКТОВЕ И ПОСТОВЕ
4.1. Пункт за управление
Пунктът за управление (ПУ) е мястото за разполагане на Щ ДГпри активиране. 
Разположение на ПУ:
· Основен ПУ (в сградата): ДГ“Мечо Пух“, гр.Добринище
За осигуряване на функционирането на ПУ, Секретарят на ЩДГ предварително комплектува преносим „авариен“ контейнер или куфар с комплект от документи и средства, необходими при реакция на КИ. Аварийният контейнер съдържа:
· копие от Плана за действия при КИ; 
· отделни карти на района и подробни схеми на всеки един етаж на сградата на ДГ (за предоставяне на силите за отговор); 
· схеми на разположението на централните табла/помещения за управление на  пожарогасителна система, електрозахранването, водоподаването, вентилацията и т.н. (за тяхното изключване, в случай на необходимост); 
· копие от дневния режим в ДГ; 
· списъци на децата и персонала– по групи и организационна структура;
· ежедневна поименна информация за присъствието/отсъствието на децата, състава и служители на външни изпълнители/доставчици (информация, която се поставя в контейнера в началото на всеки учебен ден); 
· списък с контакти за оповестяване на местните служби по сигурност и обществен ред, спешна медицинска помощ, общински/районен Съвет за сигурност, РУО и съдействащи организации и дружества (БЧК, РЗИ, ДАЗД, НПО, транспортни фирми и др.);
· списъци за оповестяване с контакти на състава;
· списъци по групи за оповестяване на родителите (настойниците, попечителите или упълномощените лица) на съответните деца;
· списък с психолози на територията на общината/региона и техните данни за контакт;
· списък с контакти на електронни медии; 
· копие от плана за действия при бедствия, аварии и катастрофи.
· копие от схемите за разположение на елементите, децата, състава и транспортните средства на всеки планиран за евентуално използване пункт (сборни пунктове, пунктове за извозване, пункт за събиране с родителите – в ДГ и извън нея); 
· копие на транспортния план и/или разчетите за извозване на децата и състава;
· ключове или карти за достъп до всички помещения; 
· сигнални жилетки; 
· дневник за документиране на действията.
(Документите (информацията), предвидени за аварийния контейнер, би следвало да бъдат достъпни по интернет (включително за изтеглянето им от точка извън училището) и защитени с лични пароли на членовете на Щ ДГ.)
· Сборен пункт ( СП)
Сборен пункт (СП) е мястото за разполагане и проверка на евакуираните от сградата и района на училището ученици, състав и посетители. 
Разположение на СП:
· СП №1: Детска градина „Мечо Пух“;
· СП № 2: ДГ – III и IVгр. в ОУ“Св.Климент Охридски“, гр.Добринище.

4.2.	Пост за първа помощ ( П П П)
Постът за първа помощ (ППП) е мястото, в което пострадалите получават долекарска помощ и изчакват пристигането на професионална медицинска помощ. При евакуация ППП се развръща в рамките на всеки определен за заемане СП (ако са повече от един). При изпълнение на процедура „Събиране с родителите“ ППП се развръща като част от съответния пункт. По решение на Председателя на Щаба ППП може да бъде разположен в сградата или района на ДГ – преди провеждането на евакуацията, но при всички случаи извън зоната на заплахата.
4.3.  Пункт за извозване ( П И)
Пунктът за извозване (ПИ) е мястото, в което децата и определения за участие в процедурата състав се натоварват за извозване към пункта за събиране с родителите. 

Разположение на ПИ:
· ПИ №1: Детска градина „Мечо Пух“, гр.Добринище;
· ПИ №2: ДГ- III и IVгр. в ОУ“Св.Климент Охридски“, гр.Добринище.
4.4.  Пункт за събиране с родителите ( ПСР)
Пунктът за събиране с родителите (ПСР) е мястото, в което се освобождават учениците чрез предаването им на родителите. 
Той може да бъде развърнат в друго учебно заведение, спортна зала или подходяща сграда за обществено ползване. По решение на местните власти ПСР може да бъде един и същ за всички учебни заведения в даден район или община. Възможен вариант за събиране на децата и техните родители е процесът да се проведе в самата сграда на ДГ/училището (ако характерът и последствията на КИ позволяват това) или на сборните пунктове (ако условията там позволяват това). В тези случаи ПСР се развръща в ДГ/ училището или СП.
За осигуряване на функционирането на ПСР и работата на Групата за освобождаване на учениците предварително са комплектувани преносими „аварийни“ контейнера/куфара, всеки с пакет от документи, както следва:
· Списъци за наличие. Тези списъци са поименни списъци на децата по групи. Използват се за проверка на наличието на децата и за отразяване на причините за отсъстващите. Едни и същи списъци за наличието се използват първо на СП (за проверка на евакуираните) и повторно – на ПСР (за проверка и регистрация на пристигналите на пункта). 
· Списъци за повикване. Комплект с поименни списъци на децата по групи с данни от личните карти на техните родители, настойници, попечители или упълномощени от тях лица. Списъците в този комплект се използват за проверка на пристигналите на ПСР, отбелязване на часа на пристигналия/ите родител/и (предвидена е допълнителна графа за отразяване на времето) и за извикване на съответното дете.  
· Списъци за предаване. Комплект с поименни списъци, дублиращи списъците за повикване, но с допълнителни графи за собственоръчно вписване на имената и подписите на родителите. Тези списъци се използват за повторна проверка на родителите и за документално оформяне на предаването. 
	Като минимум, ПСР трябва да има следните елементи:
· Център за регистрация на пристигащите ученици. На този център член или членове на Групата за освобождаване на децата извършват поименна проверка на пристигащите и сравнение с попълнените/изготвените на сборните пунктове поименни списъци за наличие на евакуираните. Пристигналите деца се регистрират (отбелязват) в съответните списъци за наличие по групи. Центърът се закрива след пристигането на всички деца от сборните пунктове. На негово място се разкрива Център за повикване.
· Център за повикване. Центърът се разкрива след пристигането на всички евакуирани на сборните пунктове. На този център родителите заявяват своето пристигане и посочват за кого са дошли. На центъра работят няколко члена (поне двама) на ГОД. Те боравят със списъците за повикване и списъците за наличие от Центъра за регистрация. Първоначално се извършва проверка на съответствие на данните от личните документи на пристигналите за определено дете – с данните в съответния за неговия клас списък за повикване. В списъка се отбелязва часа на пристигане на всички пристигнали. Вписват се данните и на онези, които нямат правомощия да им бъде предадено детето, и се отпращат! Следващата стъпка е проверка за присъствието на детето в ПСР по съответния списък за наличие. 
· В случай че дете е в ПСР (Зоната за настаняване и изчакване), то и неговият учител се оповестяват да се явят в Центъра за предаване. Оповестяването се извършва от „повиквачи“, които изпълняват указанията на работещите на Центъра за повикване. Повиквачите могат да бъдат част от състава на ДГ.
· Работното място на Ръководителя на ГОД е в близост до Центъра за повикване – за непосредственото ръководство на ПСР в неговия най-критичен елемент и в случай че се наложи разговор с родителите. За случаите, когато на родителите трябва да бъдат съобщени сериозни новини, свързани с отсъствието на тяхното дете (например поради неизвестни причини, тежки наранявания, задържане като заложник, задържане като свидетел, арест на дете или смърт), следва да се предвиди отделно помещение (изолирано от медии и публичност)  и предварително сформирана Група за среща с родителите от член/членове на ръководството на ДГ (силно препоръчително е директорът да бъде член и ръководител на групата), психолог, медицинско лице и др. 
· Зона за настаняване и изчакване. Това е мястото, в което по определен ред и групите се разполагат пристигналите на пункта и поименно проверените и вече регистрирани деца и техните учители.
· Център за предаване на децата на техните родители. Мястото на този център е близо до Центъра за повикване, но на разстояние, което не позволява смесване на потоците от родители, блокиране на прехода и хаос. На този център няколко члена на Групата за освобождаване на децата извършват нова проверка на документите на родителите, преминали през Центъра за повикване, по съответния списък за предаване. Предават децата срещу собственоръчно вписване на трите имена и подпис на всички пристигнали родители в списъка за предаване, в присъствието на съответните учители на групи. Встрани от работните места на членовете на групата следва да има достатъчно място за изчакване от родителите на пристигането на тяхното дете и за тяхната евентуална среща с учител и психолог. 
· Пост за първа помощ. При осигуряване на съдействие този пункт може да бъде развърнат като медицински център.
· Център за психологическа помощ и подкрепа (на деца, служители и родители). 
Организацията на работа, подготовката и броят на членовете на ГОД и птрябва да осигурят освобождаването на всички деца в рамките на до 3 часа. 
Място на ПСР: двора на ДГ „ Мечо Пух“, гр.Добринище;
5. НЕЩАТНИ ГРУПИ И ОТГОВОРНОСТИ
5.1. Група за първа помощ
Групата за първа помощ (ГПП) е отговорна за до лекарската помощ на пострадалите в резултат на КИ. ГПП задължително развръща ППП при провеждане на процедурите „Евакуация“ и „Събиране с родителите“. ГПП може да развърне ППП в сградата на училището при процедурите „Укритие“ и „Заключване“ – по решение на Председателя на Щаба. ГПП е функционално подчинена на Координатора по логистиката. На ПСР, ГПП изпълняват указанията на ръководителя на ГОД.
ГПП включва следните длъжностни лица от състава на ДГ:
· Ръководител: Елена Дамянова;
· Член, той и заместник-ръководител: Тодорка Хаджиева, мед.сестра;
· Член: Женя Жекова, мед.сестра;
· Член: Маргарита Мунина, мед.сестра;
Специфичните отговорности на Ръководителя на ГПП включват:
· ПРЕДИ КИ:
· наличието и състоянието на комплектите за първа помощ и другите медицински материали в училището;
· оборудването на преносими медицински контейнери/раници със средства за първа помощ и знаци за обозначаване на ППП (червен кръст и/или надпис „Първа помощ“) и членовете на ГПП (отличителни ленти за ръкав или светло отразители жилетки с надпис „Първа помощ“);
· подготовката на състава на ГПП, личния състав на ДГ и учителите – за оказване на първа помощ на пострадали от взрив, обгаряния, огнестрелни, прободни, порезни и/или разкъсани рани;
· определянето на медицинските нужди при КИ;
· детайлното познаване на процедурата за евакуация и за събиране с родителите;
· предварителната подготовка и разпределението на членовете на ГПП по етажи, маршрути и сборни пунктове – по варианти за евакуация.
· ПРИ КИ:
· оказването на първа помощ на място (в случай, че няма непосредствен риск за живота на оказващия такава);
· оказването на помощ при евакуацията на пострадалите и изпадналите в шок; 
· развръщането на ППП;
· оказването на първа помощ в развърнатите постове;
· документирането на имената и състоянието на пострадалите;
· съдействието на екипите за спешна медицинска помощ с информация за състоянието на пострадалите;
· води стриктен поименен отчет на транспортираните за по-нататъшно лечение и съответното лечебно заведение;
· докладва отчета на Секретаря на Щ ДГ и на Ръководителя на групата за освобождаване на децата (ГОД);
· докладва незабавно на Председателя на Щаба за смъртните случаи;  
· при обявяване на процедура „Евакуация“, снема ППП от сградата и развръща ППП на сборните пунктове (съгласувано с Ръководителя на Групата за евакуация и сигурност).
· при обявяване на процедура „Събиране с родителите“, снема ППП от сборните пунктове и развръща ППП в ПСР (съгласувано с Ръководителя на ГОД).
5.2. Група за евакуация и сигурност (ГЕС )
Групата за евакуация и сигурност (ГЕС) се активира при обявяване на процедура „Евакуация“. Може да бъде предварително активирана от Председателя на Щаба като елемент от непосредствената подготовка на ДГ за „Евакуация“. 
ГЕС е отговорна за реда и сигурността на евакуацията, СП, придвижването на евакуираните, ПИ и ПСР. До изпълнението на процедура „Събиране с родителите“ ГЕС е функционално подчинена на Координатора по евакуацията. В процедура „Събиране с родителите“ групата е функционално подчинена на Координатора по логистиката.  
Ядрото на ГЕС включва следните длъжностни лица от състава на ДГ:
· Ръководител: Васка Пишарова ;
· Член, той и заместник-ръководител: Невена Топузова;
· Член: Анка Дамянова;
· Член: Зоя Топузова;
· Член: Лилия Халачева ;

Специфичните отговорности на Ръководителя на ГЕС включват:
· ПРЕДИ КИ:
· детайлно познаване на процедурата и плановете за евакуация;
· осигуряването на сигнални ленти за ограждане на пунктовете и за оформяне на коридори за потока от родители на ПСР, знаци за обозначаване на СП и ПИ (надписи „Сборен пункт“ и „Пункт за извозване“) и знаци за членовете на ГЕС (отличителни ленти за ръкав или светло отразителни жилетки с надпис „Евакуация“ или „Сигурност“ или и двете);
· предварителната подготовка и разпределението на членовете на ГЕС по сгради, блокове/секции, етажи, маршрути и сборни пунктове;
· осигуряването на ГЕС при КИ с ключове на входовете/изходите на района.
· ПРИ КИ:
· организира проверка на използваемостта и безопасността на маршрутите за евакуация (чрез ариергарда на ГЕС) и докладва на Координатора по евакуацията;
· организира отварянето на входовете/изходите на района, които ще се използват за евакуация;
· евакуацията на служителите и деца със специални потребности или увреждания; 
· управлението на евакуацията и съдействието на учителите и другия състав при изпълнение на техните отговорности;
· организацията на  реда и безопасността на СП;
· разполагането на децата на СП по групи;
· събира и докладва на Координатора на данни за хода на евакуацията на групите;
· съгласувано с Ръководителя на ГПП, организира евакуация на пострадалите и/или изпадналите в шок до ППП, автомобилите на „Бърза медицинска помощ“ и/или местните лечебни заведения;

· при обявяване на процедура „Събиране с родителите“ осигурява с членове на ГЕС реда и сигурността на придвижването и извозването на евакуираните до ПСР;
· във взаимодействие с Ръководителя на групата за освобождаване на децата организира охраната, реда и безопасността на ПСР и управлението на паркинга към него (незабавно след пристигане на първите извозени).

5.3. Група за освобождаване на децата (ГОД)
Групата за освобождаване на децата (ГОД) се активира самостоятелно при обявяване на процедура „Евакуация“ или „Събиране с родителите“. По разпореждане на Председателя на Щаба ГОД може да бъде активирана непосредствено след края на процедури „Укритие“ и  „Заключване“. Обобщените отговорности на ГОД включват отчета на евакуираните, психологическата помощ и подкрепа и организацията на освобождаване на децата и предаването им на техните родители. 
По отношение на основните си цели, ГОД е пряко подчинена на Председателя на ЩДГ. По отношение на организацията и осигуряването на работата на СП и ПСР, ГОУ е функционално подчинена на Координатора по логистиката.   
Място за работа на ГОУ е СП и ПСР. 
Ядрото на ГОД включва следните длъжностни лица от състава на училището:
· Ръководител: Елена Дамянова ;
· Член, той и заместник-ръководител: Магделена Петлова;
· Член: Невена Докина
· Член: Мария Халачева
· Член: Магделена Лачина
· Член: Десислава Михайлова
· Член: Илия Галчев 

Специфичните отговорности на Ръководителя на ГОД включват:
· ПРЕДИ КИ:
· детайлното познаване на процедурите в Плана;
· разработването на списък с психолози на територията на общината/региона и съответните данни за контакт;
· осигуряването на знаци за обозначаване на пункт „Събиране с родителите“, на центровете в пункта и на членовете на ГОУ (отличителни ленти за ръкав или светлоотразителни жилетки с надпис „Списъци“ или друго подходящо обозначение);
· осигуряването на членовете на ГОД с предварително изготвени комплекти от списъци за всяка група в ДГ (списъци за наличието, списъци за повикване, списъци за предаване);  
· предварителната подготовка и разпределението на членовете на ГОУ по сборните пунктове (в случай, че са повече от един);
· ПРИ КИ:
· попълването (изготвянето при липса на готов) на поименните списъци за наличието на евакуираните в СП деца– по групи и учители в момента на КИ;
· изясняването и отбелязването в груповите списъци на наличието на имената на липсващите деца и причините за отсъствието (ако те са известни на присъстващите), в това число и на транспортираните в лечебни заведения;
· докладва на Секретаря на Щаба имената, групите и причините на липсващите деца;  
· документирането в списъците за наличието на по-нататъшно движение на евакуираните деца (освобождаване на място, лечебното заведение в което са транспортирани, пристигането им в ПСР);
· (при всички процедури) определянето на потребността от незабавна психологическа помощ и подкрепа на децата и състава (включително на членовете на щаба и групите) и оказването на психологическа помощ и подкрепа, като това включва:
· оценка и поддържане на списък на нуждаещите се;
· провеждане на интервенции на място; 
· документиране на интервенциите и решенията за по-нататъшна работа с човека.
· определяне на необходимостта от външна професионална помощ.
· персоналните решения за освобождаване на децата (взема решение дали това е безопасно за конкретното дете, от гледна точка на неговото психично състояние и средата, в която ще попадне след освобождаването му); 
· при изпълнение на процедурата „Събиране с родителите“:
· организира разполагането на центровете, разпределението на членовете на ГОД и режима на работа на пункта; 
· съвместно с Ръководителя на ГПП определя мястото на ППП;
· съвместно с Ръководителя на ГЕС установява зона за сигурност (недопускане на неразрешено влизане и напускане на пункта) и режим на охрана на ПСР;
· със съдействието на Координатора по логистиката осигурява повиквачи на Центъра за повикване;
· съвместно с повиквачите определя местата за разполагане на детските групи; 
· следи процесите на регистрацията на учениците в пункта, проверката на данните за пристигналите родители, повикването и предаването на децата;
· следи за натоварването на членовете на групата и повиквачите и при необходимост усилва работните места с допълнителен състав;  
· поема родителите, чиито деца липсват на пункта, и (евентуално) ги съпровожда за среща с представители на ДГ (Групата за среща с родителите). 
· разкриване на Център за психологическа помощ и подкрепа в ПСР, което включва:
· доклад с искане до Ръководителя/Секретаря на ЩДГ за професионално съдействие (оповестяване и извикване на психолози по предварителния списък);
· осигуряване на условия за работа на съдействащите специалисти;
· организация на работата на Центъра и разпределението на усилията;
· организация на взаимодействието на психолозите с учителите-ръководители на групи;
· оценка на психичното състояние на намиращите се в ПСР;
· незабавна психологическа помощ и подкрепа на нуждаещите се;
· документиране на интервенциите и оценките;
· поддържане на списък на нуждаещи се – с имената на съответните психолози;
· организиране на срещи на родители и психолози (при необходимост).  
· СЛЕД КИ:
· предава на секретаря на Щ ДГвсички документи на ГОД (списъците за наличие, повикване и предаване, списъка на нуждаещите се от психологическа помощ и подкрепа и документите/бележките по интервенциите);
· участва в разработването на плана за възстановяване на нормалността в ДГ.
5.4. Други нещатни групи
В рамките на процедура „Събиране с родителите“, на „Пункт за събиране с родителите“, се предвижда, по решение на Председателя на Щаба да бъдат създадени нещатни групи, със състав и задачи, както следва:
· Група на психолозите в  Център за психологическа помощ и подкрепа:
· Съставът на групата включва психолози от ДГ и външни психолози, отзовали се на молбата за незабавно съдействие (оповестени от Координатора по публичните съобщения по предварително изготвения и проверен списък).
· Основните задачи на психолозите включват идентифициране на психични проблеми, ранна психологическа интервенция и документиране на интервенциите, оценките и нуждаещите се от психологическа помощ и подкрепа.
· Групата функционално е подчинена на ръководителя на ГОД. 
· Група за среща с родителите:
· Съставът на групата включва (като минимум) членове на ръководството на ДГ (силно препоръчително е групата да се ръководи от директора на ДГ), психолог (за оценка и интервенция), медицинско лице (за първа помощ./
· Групата се създава главно за среща с родители, чийто деца са липсващи, транспортирани в центрове за медицинска помощ или загинали. Възможно е, но е малко вероятно (по-вероятно е тези родители ще бъдат привлечени за разпит от държавните органи), групата да се срещне с родителите на участник/ици в престъплението.
· Дейността на групата се протоколира.
Съставът на детската градина трябва да е запознат с Плана, процедурите за действие и възложените им отговорности при КИ. Всички, които се намират в ДГ в момента на избухването на КИ, изпълняват разпорежданията на Председателя на ЩДГза изпълнение на процедурите и определените им по Плана длъжности, ако това изпълнение не застрашава техния живот.Всички от състава изпълняват и съдействат за изпълнението на разпорежданията на членовете на „Група за евакуация и сигурност“ и „Група за освобождаване на децата“, ако тези разпореждания произтичат от функционалните отговорности на съответната група. 
          В случаите, когато даден учител е включен в някой от екипите по този план, то той първо трябва да изпълни отговорностите си по осигуряване на безопасността на децата, с които го е заварил КИ. Едва след поименното им предаване в СП на друг член на педагогическия състав, той може да пристъпи към изпълнение на поставените му в този План задачи. Принципно, всеки учител трябва да бъде или да се събере със своята група при първа възможност. Например, на СП (след евакуацията), на ПСР (след извозването) или в стаята ма групата (след обявения от Председателя на Щаба край на процедура).  
Учителите -ръководители на групи в момента на КИ имат ключова роля за ефективното изпълнение на целите на този план. На първо място, те са отговорни за живота на децата от тяхната група. В ситуация, в която смъртоносна сила пряко застрашава групата, техният приоритет следва да бъде спасяването на колкото си може повече деца. В хода на процедурите фокусът на тяхното внимание трябва да е върху психичното и физическо здраве на децата. Последно, те трябва да поддържат реда и дисциплината в групата, за да не бъдат компрометирани планираните и изпълнявани задачи в отговор на КИ.        
         След приключването на всички процедури педагогическият състав и персоналът се освобождават по решение на Председателя на Щаба. Всеки един от състава на ДГ, който счита, че има информация по КИ, която е важна за разследването и съдбата на хората в ДГ, трябва да я съобщи възможно най-бързо на Председателя или Секретаря на Щ ДГ.
До момента на освобождаване на децата и състава, Председателят на Щаба и педагогическият състав трябва да са положили необходимите и възможни в този период усилия за изясняване на нуждата от психологическа помощ и подкрепа на всички засегнати от КИ.     
Специфичните отговорности и задачи на учителите/възпитателите и действията на членовете на групите, децата и състава са описани в процедурите „Укритие“, „Заключване“, „Евакуация“ и „Събиране с родителите“. 
6. ПРОЦЕДУРА  УКРИТИЕ

Сценарии: Стрелец. Заемане на позиция за нападение. Криза в обществения ред.
Цели: 
· Защита на учениците и състава от куршуми, взривна вълна, стъкла, отломки.
· Недопускане на нахлуване в сградите на училището.
6.1. Оповестяване:
· Код: 100 
· Сигнал: ( сигнал за „Въздушна опасност“);
Средство за подаване: непрекъснат  камбанен звън

· Съобщение за състава: ВНИМАНИЕ! ИЗПЪЛНЯВАЙ КОД 100! ПОВТАРЯМ, КОД 100!
Начин на предаване: непрекъснат  камбанен звън

· Съобщение за всички: ВНИМАНИЕ! ВНИМАНИЕ! ВНИМАНИЕ! ИЗПЪЛНЯВАЙ ПРОЦЕДУРА „УКРИТИЕ“! ИЗПЪЛНЯВАЙ ПРОЦЕДУРА „УКРИТИЕ“!
Начин на предаване: непрекъснат  камбанен звън
 „МОЛЯ ЗА ВАШЕТО ВНИМАНИЕ! ИМАМЕ ИЗВЪНРЕДНА СИТУАЦИЯ, ПОРАДИ КОЕТО ВЪВЕЖДАМЕ ПРОЦЕДУРА „УКРИТИЕ“, 
6.2. Действия на директора и УЩ:
· Директорът (Председателят на ЩДГ или лицето, което първо поема отговорността по управлението на КИ) оценява сигнала, заплахата или инцидента и взема решение по оповестяването. 
· Той лично или упълномощено лице извършва оповестяването по определения начин.
· Подава сигнал на органите за сигурност със следната информация:
· локация на КИ;
· вид на инцидента (на заплахата);
· време на инцидента (или на идентифициране на признак за заемане на позиция за атака);
· брой на пострадалите от стрелбата (сценарий „Стрелец“);
· брой на нападателите (лицата с подозрително поведение);;
· действия и локация на нападателя/нападателите (на лицата с подозрително поведение);
· описание на облеклото на нападателя/нападателите (лицата с подозрително поведение);
· описание на оръжието;
· има или няма представител на органите по обществен ред и сигурност в ДГ
· Определя кой ПУ да заеме ЩДГ
· ЩДГ заема определения ПУ и преминава в работен режим.
· Организира наблюдение на района и опасните направления.
· Взема решение по задействането на процедура „Заключване“ (при нападение върху района).
· Организира взаимодействието със силите за отговор.
· Уточнява и осигурява информация за присъствието на деца, служители и посетители в ДГи тяхното местоположение в момента на избухване на КИ и текущото състояние; 
· Отчита пострадалите и транспортираните в лечебни заведения.
· Оценява остротата на КИ и прогнозира произтичащите рискове за психичното здраве на децата и състава.
· Съгласува своите действия с Ръководителя на Временния оперативен щаб на силите за отговор.
6.3. Действия на помощния персонал: 
· В случай че пред сградата няма учители и деца, персоналът заключва незабавно вратите.
· В случай че пред сградата има учители, родители и деца, отговорният помощен персонал: 
· отворя входа, осигурявайки възможност за бързо влизане и укритие на бягащите от двора;
· прикрива се и наблюдава приближаващите, като незабавно ангажира онзи, който носи оръжие и се опитва да влезе в сградата (осигурявайки време за изпълнение на процедурата); 
· при идентифициране на нападател на двора (при явен показ на оръжие и/или неговото използване), своевременно заключва входа – за да не позволи неговото евентуално влизане в сградата;
· заключва входа незабавно след влизането на всички бягащи към укритието учители, деца и помощен персонал; 
· ако нападател вече е проникнал в сградата, входът не трябва да бъде заключван – за да бъде възможно неговото използване като изход за евакуация и вход на силите за отговор. 
· Докладва на Координатора по сигурността имената на посетителите и изпълнителите, които се намират в сградата и целта на тяхното посещение (предава в ПУ всички дневници);
· Изпълнява указанията на Координатора по сигурността. 
6.4. Действия на учителите, състава и децата:
· В сградата на детската градина:
· В учебните помещения- занималните учителите инструктират децата да се прикрият под бюрата и масите, встрани от или под нивото на прозорците и встрани от оборудване, което може да падне и да ги нарани. Тези мерки се изпълняват самостоятелно от всички в другите помещения на ДГ. 
· В помещенията, в които няма бюра или маси (например, коридорите), съставът и децта сядат на земята до стените, встрани от или под нивото на прозорците, поставят главите си между коленете и ги прикриват с ръце.
· Учителите и помощник-възпитателите наблюдават и говорят с децата, опитвайки се да оценят тяхното психологическо състояние, да снижат или смекчат съществуващия дистрес, да им окажат емоционална подкрепа и да насочат техните мисли и действия в конструктивна насока.
· Членовете на ГПП и обученият състав оказват първа помощ на пострадалите. 
· На открито (двора или детските площадки):
· При получаване на кода или съобщението, намиращите се на място учители/възпитатели (без да губят време за оглеждане и опити да открият заплахата) инструктират децата да влязат в най-близката част на сградата на ДГ. Придвижването трябва да започне  незабавно, но организирано и без паника – за да не се получи струпване пред вратите. Учителите, възпитателите и служителите следва да помогнат на децата със затруднения и на по-бавните и изоставащи деца.
· При започване на стрелба или хвърляне на взривни устройства по посока на намиращите се на открито учителите/възпитателите нареждат на децата незабавно да залегнат и да прикрият главите си с ръце („Залегни!“, „Прикрий главата!“). При оценка, че заплахата е директна и намиращите се на открито нямат шанс да оцелеят ако останат на място, учителите/възпитателите нареждат на децата да бягат – по възможност с указване на посока встрани от заплахата и не в група („Бягайте!“, „Разпръсни се!“, „Бягайте към залата!“ и др.)
· Ранените и блокираните на земята трябва да останат неподвижни и тихи до ликвидиране на заплахата, пристигането на силите за отговор или обявяването на край на процедурата, опитвайки се да не привлекат вниманието на стрелеца. 
· Онези, които са избягали от района, трябва да се съберат на най-близкия и безопасен СП (планиран за заемане при изпълнение на процедура „Евакуация“), където да бъдат записани и задържани до получаване на по-нататъшни инструкции от ЩДГ. Отговорност за това имат учителите и служителите, които са част от тази група. Те трябва да направят възможното за организираното и безопасно придвижване и разполагане на СП.   
· В случай, че бъде идентифицирана посоката на заплахата, (например, местоположението на „снайпериста“) и бъде оценено, че напускането на укритията може да бъде извършено по безопасен начин, то на децата и състава следва да бъде наредено да се преместят в по-сигурна локация. Решение за това взема най-старшият на мястото учител/възпитател, служител – по възможност, след съгласуване с Председателя на Щаба на ДГ.

6.5. Край на процедурата: 
Край на процедурата може да не бъде обявен – в случай, че в нейните рамки се пристъпи към изпълнение на процедура „Заключване“, „Евакуация“ или „Събиране с родителите“ в пункт извън училището. Смисълът на оповестяването на края на процедура „Укритие“ е посланието, че Детската градина отново е безопасно място.
· Код: 109 
· Сигнал:  „Отбой на Въздушна опасност“);
Средство за подаване: звънецът на сградата
 
· Съобщение за състава: ИЗПЪЛНЯВАЙ КОД 109! ПОВТАРЯМ, КОД 109!
Начин на предаване: непрекъснат звънец

· Съобщение за всички: ВНИМАНИЕ! ВНИМАНИЕ! ВНИМАНИЕ! ИЗПЪЛНЯВАЙ „КРАЙ НА УКРИТИЕ“! ИЗПЪЛНЯВАЙ „КРАЙ НА УКРИТИЕ“!
Начин на предаване: непрекъснат звънец
6.6. Действия след края на процедурата: 
· Координаторът по евакуацията организира безопасното завръщане на децата и състава, които се намират на СП. При оценка за необходимост иска съдействие на органите по контрол на движението за осигуряване на придвижването.
· Децата отиват в занималните. Те не трябва да бъдат оставяни сами и без контрол до оценката на тяхната потребност от незабавна психологическа помощ и подкрепа.
· Учителите- ръководители на групи:
· проверяват наличието на децата;
· оценяват психичното състояние на децата;
· докладват на Секретаря на Щаба за наличието и състоянието на децата.  
· Председателят на ЩДГ:
· организира издирване на липсващите по неизвестни причини; 
· дава указания на Ръководителя на ГОД и учителите по оценка на индивидуалните потребности и оказване на незабавна психологическа помощ и подкрепа;
· взема решение за начина на освобождаване на децата (нормално или чрез изпълнение на процедура „Събиране с родителите“ в ДГ);
· организира информирането на родителите на пострадалите и транспортираните в лечебни заведения (ако няма да се изпълнява процедура „Събиране с родителите“.
· Когато децата се освобождават по установения нормален ред:
· при необходимост (по доклад на Ръководителя на ГОД) Председателят на ЩАБА:
· задържа освобождаването на децата, които се нуждаят от незабавна психологическа помощ и подкрепа, и организира такава;
· организира оповестяването на родителите на тези деца и тяхното идване в ДГ, за да им бъдат предадени техните деца;
· организира разговор на съответните родители с психолог от ГОД относно необходимостта от по-нататъшната кризисна психологическа интервенция и оказването на консултативна, терапевтична и профилактична помощ на техните деца. 
· заедно с обявяване на начина и времето за освобождаване на децата, дава указания, относно възобновяване на нормалната дейност на детското заведение;
· дава указания за по-нататъшните действия на състава по ликвидиране последиците от КИ. 
· Когато решението е децата да бъдат освободени на място с изпълнение на процедура „Събиране с родителите“, Председателят на ЩАБА извършва оповестяване и дава съответните указания по изпълнение на процедурата.    
· След завършване на всички процедури, Щ ДГразработва: 
· краткосрочен план за възстановяване на нормалността, включващ задачи по:
· възстановяване на образователната дейност;
· оказване на помощ и подкрепа на пострадалите и близките на загиналите;
· психологическа интервенция и консултативна, терапевтична и профилактична помощ на децата и състава;
· оценка на пораженията върху сградите и имуществото на ДГ и отчет на разходите в хода на процедурите;
· анализ и оценка на действията на ЩДГ, групите, учителите/възпитателите, децата и останалия състав – поотделно за всяка изпълнена процедура.  
7.ПРОЦЕДУРА ЗАКЛЮЧВАНЕ
Сценарии: Активен убиец. Терористично нападение. Агресия.

Цели: 
· Недопускане на смъртоносна въоръжена заплаха в сградата на училището.
· Осигуряване на защита на учениците и състава до ликвидиране на заплахата (когато тя е в сградата на ДГ). 

ЗАБЕЛЕЖКА: В тази процедура ще бъдат използвани изразите „въоръжен нападател“, „въоръжени нападатели“ или просто „нападател/нападатели“ за обозначаване на АУ, терористите и субектите на сценарий „Агресия“ (в най-тежкия му вариант). Безусловната прилика между всички тях е, че в момента на нападението те са решени и готови да убиват безогледно.
7.1.Оповестяване:

· Код: 300 
· Сигнал: (например, два къси и два дълги тона през 2 секунди);
Средство за подаване:  звънец 
 
· Съобщение за състава: ВНИМАНИЕ! ИЗПЪЛНЯВАЙ КОД 300! ПОВТАРЯМ, КОД 300!
Начин за предаване: два къси и два дълги тона през 2 секунди

· Съобщение за всички: ВНИМАНИЕ! ИЗПЪЛНЯВАЙ ПРОЦЕДУРА „ЗАКЛЮЧВАНЕ“! ИЗПЪЛНЯВАЙ „ЗАКЛЮЧВАНЕ“! ИЗПЪЛНЯВАЙ „ЗАКЛЮЧВАНЕ“!
Начин за предаване: два къси и два дълги тона през 2 секунди

·  „МОЛЯ ЗА ВАШЕТО ВНИМАНИЕ! ИМАМЕ ИЗВЪНРЕДНА СИТУАЦИЯ, ПОРАДИ КОЕТО ВЪВЕЖДАМЕ ПРОЦЕДУРА „ЗАКЛЮЧВАНЕ“, 
7.2.Действия на директора и ЩДГ:
· Директорът (или лицето, което първо поема отговорността по управлението на КИ) оценява сигнала, заплахата или инцидента и взема решение по оповестяването. 
· В случай на сценария с агресивно поведение на родител, дете или служител, Директорът следва да пристъпи към изпълнение на процедурата при най-малкото съмнение в способността на служителите да овладеят самостоятелно и бързо (в рамките на минута-две) ситуацията. Рискът кризата да се изостри до или при самото идване на представители на органите по обществен ред и сигурност е висок. Изчакването е неоправдано, особено при признаци, че агресивното лице или лица може да са въоръжени. 
· Той лично или упълномощено лице извършва оповестяването по определения начин.
· Подава сигнал на органите за сигурност и им предава информацията, която е известна към момента:
· локация на КИ;
· вида на инцидента (на заплахата);
· брой на пострадалите;
· брой на въоръжените нападатели;
· локация на нападателя/нападателите;
· описание на използваното в атаката МПС;
· описание на облеклото на нападателя/нападателите;
· описание на оръжието;
· има или няма представител на органите по обществен ред и сигурност в училището.
· Определя кой ПУ да заеме ЩДГ.
· Щабът заема определения ПУ и преминава в работен режим.
· Изключва звънеца.
· Организира наблюдение на действията на нападателя/нападателите.
· Взема решение за използването на ГПП за оказване на първа помощ на ранените.
· Уточнява информацията за присъствието на деца, служители и посетители в ДГ и тяхното местоположение в момента на избухване на КИ и текущото им местоположение; 
· Проверява статуса на стационарните и мобилните телефони). Информацията се документира.
· Организира посрещането на силите за отговор. Предава им карта с отбелязано движението и местоположението на нападателя/нападателите (при наличие на такава информация).
· Съгласува своите действия с Ръководителя на Временния оперативен щаб на силите за отговор.
7.3.Персонални правила за действие когато въоръжен нападател е в непосредствена близост:
· Бягай!
· Имай път и план за бягство;
· Остави всичко след себе си;
· Дръж ръцете си видими.
· Скрий се!
· Скрий се на място, което не е пред погледа на нападателя;
· Блокирай входа към това място и заключи всички врати;
· Изключи звука на мобилния телефон.
· Бий се!
· Като последна възможност и само когато твоят живот е в неминуема опасност;
· Опитай да „извадиш от строя“ нападателя;
· Действай с максимална физическа агресия, използвай предметите под ръка за удари и замерване на нападателя.
· Обади се на телефон 112, когато това е безопасно за теб.
· Когато силите за отговор пристигнат:
· Остани спокоен и следвай разпорежданията;
· Пусни на земята всички предмети в твоите ръце (например, телефони, чанти, дрехи);
· Вдигни ръцете и разпери пръстите;
· Избягвай резки движения към полицаите/баретите;
· Не се хвърляй върху тях и не се вкопчвай в тях;
· Избягвай жестовете за посочване;
· Не крещи и пищи;
· Не спирай да искаш помощ или посока за евакуация.
· Информация, която следва да дадеш на 112 или силите за отговор:
· Локацията на нападателя/нападателите;
· Броят на нападателите;
· Физическото описание на нападателите; 
· Броят и типът на оръжието държано от нападателите;
· Броят на пострадалите и жертвите на мястото на КИ.
7.4.Персонални правила при похищение от въоръжени лица:
ВНИМАНИЕ: Похитителите са в екстремална ситуация, изпълнени със страх, злоба и агресия. Те са планирали и подготвени да покажат решителност и непоколебимост за да бъдат изпълнени техните искания и/или цели.
· Поведение:
· Не изпадай в паника и се концентрирай върху своето оцеляване. Мисли!
· Изпълнявай разпорежданията на похитителите, но запази достойнство.
· Създай впечатление, че си склонен да сътрудничиш, че не си заплаха за похитителите.
· Не ги гледай в очите, не се взирай в тях – може да допуснат, че искаш да ги запомниш или, ако са с маски, че си ги разпознал по гласа или очите.
· Стреми се да не предизвикаш агресивно поведение на похитителите – резултатът може да са още човешки жертви и/или да провалиш плана на антитерористичната операция.
· Бъди търпелив. Оцени ситуацията и похитителите.
· Ако си убеден, че похитителите възнамеряват да те убият, независимо от твоето поведение, независимо от техните искания и обещанията на преговарящите, то тогава не губиш нищо, ако се опиташ да избягаш. 
· Бий се като последна възможност и само когато твоят живот е в неминуема опасност. 
· Комуникация:
· Говори (отговаряй) само ако похитителите те питат, теб персонално;
· Опитай се говориш нормално;
· Не влизайте в спор с похитителите;
· Не се заканвай, не ги обиждай;
· Не се „прави“ на психолог, дори да си такъв по професия. За похитителите ти си жертва,  средство  за постигане на целите. Може да провалиш разрешаването на кризата.
· Когато започне антитерористичната операция (при провал на преговорите):
· Залегни, прикрий се и не мърдай (!);
· Чакай за и изпълнявай разпорежданията на баретите;
· Пусни на земята всички предмети в твоите ръце;
· Вдигни ръцете и разпери пръстите;
· Избягвай резки движения;
· Избягвай жестовете за посочване;
· Не бягай;
· Не се хвърляй върху баретите и не се вкопчвай в тях;
· Не крещи и пищи;
· Не се съпротивлявай и не протестирай ако бъдеш „закопчан“ и претърсен.
· Информация, която следва да дадеш силите за отговор:
· Броят на нападателите;
· Физическото описание на нападателите; 
· Броят и типът на оръжието държано от нападателите;
· Езикът, който използват;
· Броят и имената на пострадалите и жертвите на мястото на КИ.

7.5.Действия на помощният персонал: 
· В случай че пред сградата няма учители и деца, дежурният персонал на входа заключва незабавно вратите.
· В случай че пред сградата има учители/възпитатели и деца, дежурният персонал: 
· отворя входа, осигурявайки възможност за бързо влизане и укритие на бягащите от двора;
· прикрива се и наблюдава приближаващите, като незабавно ангажира онзи, който носи оръжие и се опитва да влезе в сградата (осигурявайки време за изпълнение на процедурата); 
· при идентифициране на въоръжен нападател на двора (при явен показ на оръжие и/или неговото използване) своевременно заключва входа – за да му попречи/затрудни/забави да влезе в сградата;
· заключва входа незабавно след влизането на всички бягащи към укритието учители/възпитатели и деца; 
· ако въоръженият нападател е вече в сградата, входът не трябва да бъде заключван – за да бъде възможно неговото използване като изход за евакуация и вход на силите за отговор. 
· Докладва на Координатора по сигурността имената на посетителите и изпълнителите, които се намират в сградата, и целта на тяхното посещение (предава в ПУ всички дневници);
· Изпълнява указанията на Координатора по сигурността. 

7.6.Действия на учителите, състава и деца: 
· В сградата на ДГ учителите, които се намират в занималните (включително спортните зали, съблекалните):
· Не позволяват на никого да напуска учебните помещения и самите те не излизат от тях. Незабавно заключват помещението отвътре.
· В случай, че децата са на двора, учителите незабавно прибират всички деца. След като се уверят, че всички деца, служители и посетители в непосредствена близост до занималното помещение са прибрани, го заключват отвътре.
· Запазват спокойствие и поемат отговорността за изпълнение на всички по-нататъшни действия.
· С помощта на присъстващите, барикадират (блокират) вратите с мебели и предмети, които се намират в помещението – бюра, шкафове, столове, книги и др.
· Затварят прозорците. В случай, че има щори или завеси, те се затварят по начин, който не позволява наблюдение отвън. 
· Инструктират децата да седнат и се прикрият до стените – встрани от вратата и прозорците, по възможност под бюра и маси.
· Уверяват се, че всички други мобилни телефони, освен техния, са изключени.
· Изключват звука на всички средства за връзка с Щ ДГ – техния мобилен телефон, компютър и другите електронни средства (при наличие на такива).
· Изключват осветлението на помещението.
· Успокояват присъстващите и изискват от тях запазването на пълна тишина.
· Идентифицират всички присъстващи в помещението и техните наранявания и ги записват.
· Грижат се за тези със специални потребности и за най-малките. 
· В случай, че в помещението има нуждаещ се от спешна медицинска помощ, поставят червени листа на прозорците и под вратата на помещението.
· В случай, че всички в помещението са добре и в безопасност, поставят зелени листа на прозорците и на вътрешна страна на прозореца на вратата (ако има такъв) или под нея. 
· Поддържат присъстващите в готовност за незабавна евакуация. Проверяват възможностите за евакуация през прозорците и другите изходи на помещението.    
· Подготвят се за противодействие на въоръжения нападател и инструктират присъстващите за бягство от помещението, в случай че той успее да влезе в него.
· Подготвят себе си и присъстващите да бъдат заключени с часове (вероятно – до завършване на претърсването от силите за отговор).
· В случай че е безопасно и няма да привлекат вниманието на нападателя/нападателите, наблюдават през прозорците развитието на ситуацията в района на ДГ.
· Не отварят на никого, не отговарят на чукане/тропане по вратата и молби за помощ. Безопасността на намиращите се в помещението деца и състав е приоритет №1 за тях и не трябва да се рискува. Принципно, вратите трябва да бъдат отворени отвън с ключ от Координатора по евакуацията или екипите за търсене и спасяване (които имат средства да се справят и без ключ). Учителят би следвало да отвори вратата само при абсолютна лична увереност за край на процедурата и на заплахата (на база информация от оторизирано и познато лице).      
· В случай, че въоръжен нападател е влязъл в помещението и държи заложници, докладват за това с уговорен сигнал. Например: „При нас всичко е нормално. Изпълняваме процедура „Заключване“. След това изпълняват указанията на силите за отговор. 
· В другите помещения и коридори:
· Горните мерки за сигурност се изпълняват самостоятелно от всички намиращи се в или непосредствено до другите помещения на ДГ. Към изпълнението се пристъпва незабавно след получаване на оповестяване – без значение кой и по каква причина се намира в съответното помещение или в близост до него. След оповестяването никой друг, освен членовете на Щаба и силите за отговор, не трябва да се движи извън детските помещения и офисите.
· Намиращите се в санитарни възли или помещения, които не могат да бъдат заключени/блокирани отвътре, трябва да ги напуснат незабавно – ако няма неминуема опасност за тях. В случай, че нямат такава възможност, трябва да запазят тишина, да се скрият и приготвят за противодействие на въоръжения нападател.
· След стрелбата по тях, ранените и падналите на земята следва да останат неподвижни и тихи до преминаването на неминуемата опасност или пристигането на силите за отговор, опитвайки се да не привлекат вниманието на нападателя/нападателите. В случай, че преценят, че имат шанс да избягат или укрият от нападателя/нападателите, те трябва да напуснат това място (специално за АУ, вероятността да се върне там е много висока).  
· На открито (двора или спортните площадки):
· При получаване на кода или съобщението, намиращите се на място учители (без да губят време за оглеждане и опити да открият заплахата) инструктират децата да влязат през най-близката врата в сградата на ДГ. Придвижването трябва да започне  незабавно, но организирано и без паника – за да не се получи струпване и блокиране на вратите. Учителите и служителите следва да помогнат на децата със затруднения и на по-бавните и изоставащите. 
· При получаване на инструкция „Не влизайте в сградата!“ (което означава, че нападателят или нападателите са в нея), намиращите се на място учители инструктират децата да се евакуират незабавно от района на ДГ – по маршрут и начин, който осигурява защита или най-бързо излизане от зоната на директна заплаха от вътрешността на сградата. Учителите и служителите следва да помогнат на децата със затруднения и на по-бавните и изоставащите.
· При започване на стрелба или хвърляне на взривни устройства по посока на намиращите се на открито, учителите нареждат на децата незабавно да залегнат и да прикрият главите си с ръце („Залегни!“, „Прикрий главата!“). При оценка, че заплахата е директна и намиращите се на открито нямат шанс да оцелеят на това място, учителите нареждат на децата да бягат – по възможност с указване на посока встрани от заплахата и не в група („Бягайте!“, „Разпръсни се!“, „Бягайте към залата!“ …)
· Ранените и блокираните на земята трябва да останат неподвижни и тихи до ликвидирането на заплахата, преминаването на неминуемата опасност, пристигането на силите за отговор или обявяването на край на процедурата, опитвайки се да не привлекат вниманието на нападателя/нападателите. 
· Напусналите района на ДГ трябва да се съберат на най-близкия и безопасен СП (планиран за заемане при изпълнение на процедура „Евакуация“), където да бъдат записани и задържани до получаване на по-нататъшни инструкции от Щаба на ДГ. Отговорност за това имат служителите, които са част от тази група.
· При пристигане на силите за отговор и по-нататъшните техни действия по ликвидиране на заплахата и търсене и спасяване, съставът, децата и посетителите трябва да изпълняват незабавно и точно всички техни нареждания и указания. Това включва оставане на място, лягане по очи с изпънати напред или встрани ръце, евакуация по определен маршрут (в определена посока) и др. При движение в сградата и района на местопроизшествието ръцете трябва да са вдигнати и с разперени пръсти. 
7.7.Край на процедурата: 

· Код: 309 
· Сигнал: например, сигнал за Отбой);
Средство за подаване:  звънец 
Съобщение за състава: ИЗПЪЛНЯВАЙ КОД 309! ПОВТАРЯМ, КОД 309!
Начин на предаване: едноминутен звънец

· Съобщение за всички: ВНИМАНИЕ! ВНИМАНИЕ! ВНИМАНИЕ! „КРАЙ НА ПРОЦЕДУРА ЗАКЛЮЧВАНЕ“! „КРАЙ НА ПРОЦЕДУРА ЗАКЛЮЧВАНЕ“!
Начин на предаване: едноминутен звънец 
7.8.Действия след края на процедурата:
· В случай, че КИ се е случил в сградата на ДГ, то съставът в нея ще бъде евакуиран под ръководството на силите за отговор. При това, след съгласуване с Ръководителя на Временния оперативен щаб, Председателят на Щаба на ДГ:
· дава указания кои сборни пунктове да бъдат използвани след напускане на сградата;
· създава организация за изпълнение на елементите от процедура „Евакуация“ на СП (началото на процедурата може да не бъде оповестено, но планираните в нейните рамки действия на сборните пунктове следва да бъдат изпълнени);
· взема решение за изпълнение на процедура „Събиране с родителите“ на СП или ПСР.  
· В случай, че евакуация не бъде извършвана:
· децата отиват в занималните по групи;
· децата не трябва да бъдат оставяни сами и без контрол – до оценката на тяхната потребност от незабавна психологическа помощ и подкрепа.
· Учителите- ръководители на групи:
· проверяват наличието на децата;
· оценяват психичното състояние на децата;
· докладват на Секретаря на Щаба за наличието и състоянието на децата.  
· Председателят на Щаба на ДГ:
· съгласувано и/или във взаимодействие с Ръководителя на Временния оперативен щаб на силите за отговор, организира издирване на липсващите.
· организира информирането на родителите на пострадалите и транспортираните в лечебни заведения;  
· дава указания на Ръководителя на ГОД и класните ръководители по оценка на индивидуалните потребности от незабавна психологическа помощ и подкрепа;
· взема решение за начина на освобождаване на учениците (нормално или чрез изпълнение в училището на процедура „Събиране с родителите“);
· Когато решението е децата да бъдат освободени на място с изпълнение на процедура „Събиране с родителите“, Председателят на Щаба извършва оповестяване и дава съответните указания по изпълнение на процедурата.    
· След завършване на всички процедури, Щабът на ДГ разработва: 
· краткосрочен план за възстановяване на нормалността, включващ задачи по:
· възстановяване на образователно-възпитателната дейност на ДГ;
· оказване на помощ и подкрепа на пострадалите и близките на загиналите;
· психологическа интервенция и консултативна, терапевтична и профилактична помощ на децата и състава;
· оценка на пораженията върху сградите и имуществото на детското заведение и отчет на разходите в хода на процедурите;
· анализ и оценка на действията на Щаба на ДГ, групите, учителите и помощният персонал, децата и останалия състав – поотделно за всяка изпълнена процедура. 
 
8. ПРОЦЕДУРА ЕВАКУАЦИЯ

Сценарии: Бомбена заплаха, Експлозия, Подозрителни признаци, Криза в обществения ред.
ЗАБЕЛЕЖКА: Процедура „Евакуация“ изцяло или частично може да бъде изпълнена след края и дори в хода на процедури „Укритие“ и „Заключване“. Евакуация ще бъде задължителна при КИ с нахлуване и/или жертви в сградата – вероятно след приключването на операцията по претърсване на силите за отговор. За тези случаи (извън сценариите на заплахи) се определя различен код за оповестяване на състава.   

Цели: 
Процедура „Евакуация“ се прилага след решение, че е опасно да се остане в сградата. Нейните цели са:
· Недопускане на поражения върху състава и децата в резултат на експлозия или взрив в сградата или района на ДГ.
· Предпазване на състава, децата и учителите от косвени заплахи в близост до ДГ.
8.1. Оповестяване:

· Код: 500
(Например: общ код за евакуация – 500; 
Сигнал:.
Средство за подаване:  учителска свирка 
  
· Съобщение за състава: ВНИМАНИЕ! ИЗПЪЛНЯВАЙ КОД 500 ! ПОВТАРЯМ, КОД 500 !
Начин на предаване: два пъти свирване през 2 секунди

· Съобщение за всички: ВНИМАНИЕ! ВНИМАНИЕ! ВНИМАНИЕ! ИЗПЪЛНЯВАЙ ПРОЦЕДУРА „ЕВАКУАЦИЯ“, ВАРИАНТ „500“! ИЗПЪЛНЯВАЙ ПРОЦЕДУРА „ЕВАКУАЦИЯ“, ВАРИАНТ „500.“!
Начин на предаване: два пъти свирване през 2 секунди
·  „НЕЗАБАВНО ИЗКЛЮЧЕТЕ МОБИЛНИТЕ ТЕЛЕФОНИ !“; „ДА НЕ СЕ ПИПАТ НИКАКВИ ЕЛЕКТРИЧЕСКИ КЛЮЧОВЕ!“, „ПОВТАРЯМ, ДА НЕ СЕ ВКЛЮЧВА ИЛИ ИЗКЛЮЧВА НИКАКВО УСТРОЙСТВО ИЛИ ОСВЕТЛЕНИЕ, СВЪРЗАНО В ЕЛЕКТРИЧЕСКАТА МРЕЖА!“.    
 „МОЛЯ ЗА ВАШЕТО ВНИМАНИЕ! ИМАМЕ ИЗВЪНРЕДНА СИТУАЦИЯ, ПОРАДИ КОЕТО ВЪВЕЖДАМЕ ПРОЦЕДУРА „ЕВАКУАЦИЯ“, 

8.2.Непосредствени действия при идентифициране на подозрителни признаци (правила): 
· Незабавно да бъде информиран директорът, служителят за връзка по сигурността и/или охраната, а при невъзможност –  112.
· Да не се отваря, изследва, премества и дори докосва предмета или мястото, в което или на което той се намира.
· Да не се покрива, потапя/хвърля във вода или поставя в шкаф, контейнер или нещо подобно, с „цел“ редуциране на пораженията.
· Ако е възможно, да се отворят прозорците и вратите на помещението/ята и прилежащия коридор с цел намаляване на първичните поражения от взрива (за вентилиране на газовете) и вторичните от раздробените прозорци.
· Да се изолира предмета от достъп и целият прилежащ район в радиус най-малко 100 метра или поне един етаж нагоре и надолу (да не се допускат хора и МПС) до пристигането на представители на ДАТО.  
8.3.Действия на приемащия на телефонно съобщение за бомбена заплаха (правила):
· Запазва спокойствие и се съсредоточава върху задачата.
· В случай че има техническа възможност, предлага на обадилия се прехвърляне на разговора на директора или друго ръководно длъжностно лице.
· Не казва или прави нищо, което може да провокира затваряне на телефона или ирационално поведение.
· Скрито от обаждащия изисква някой да се обади на телефон 112 (телефон на оперативния дежурен на /РПУ). 
· Изисква тишина и изключване на мобилните телефони.
· Задава въпроси и попълва Форма за бомбената заплаха (приложена към Плана).
· Опитва се да задържи обадилия се възможно най-дълго на телефона.
· Незабавно след разговора, предава сигнала и попълнената форма за бомбена заплаха на директора. 
· Предава на органите за сигурност информацията, която му е станала известна от обаждането (със сигурност ще бъде разпитан).
8.4.Действия на получилия писмено, електронно, аудио или видео съобщение за бомбена заплаха (правила):
· В никакъв случай не я подценява, независимо какво мисли за граматиката, формата (рисунки, изрезки от букви, снимки със знаци и т.н.), езика, гласа, фона или жестовете. 
· Запазва спокойствие и се съсредоточава.
· При получаване на писмено съобщение и след като се запознае с текста или същността на посланието, взема мерки за запазването му от повреда и докосване от други лица (включително на плика или опаковката, ако е имало такива).
· При получаване на имейл или SMS, не „излиза“ от екрана и не извършва никакви други действия (например, връщане на отговор, работа на компютъра или използване на телефона).
· При получаване на аудио или видео съобщение, не го пуска отново. Ако съобщението е на CD/DVD, не го изважда от устройството и взема мерки за запазването му от повреда и докосване от други лица (включително на плика или опаковката, ако е имало такива).
· Незабавно съобщава за сигнала на директора. В случай че това е невъзможно, незабавно се обажда на  112 или на телефон на оперативния дежурен на /РПУ.
· Представя на органите за сигурност писменото съобщение, плика/опаковката или устройството.  
8.5.Действия на директора и Щаба на ДГ:
· При получаване на сигнал за бомбена заплаха, директорът (Председателят на Щаба на ДГили лицето, което първо поема отговорността по управлението на КИ) анализира сериозността на сигнала и оценява заплахата. Оценката следва да включва:
· сериозност на заплахата;
· неминуемост на заплахата;
· възможни нейни причини и цели;
· вероятни последици – с оглед на текущите дейности и мероприятия в ДГ;
· опасност от провокиране на ответни действия при евакуация;
· вероятност за наличие на взривни устройства по маршрутите за евакуация;
· други.  
· В случай че директорът не оцени сигнала за бомбена заплаха като сериозен и/или евентуалната бомбена експлозия като неминуема, той:
· влиза във връзка с компетентните органи;
· докладва информацията, с която разполага (по попълнената Форма за бомбена заплаха);  
· в случай че бъде инструктиран незабавно да евакуира децата и състава на ДГ, взема решение по начина на изпълнение на процедурата и оповестяването и изпълнява указанието;
· в случай на други указания, изяснява по-нататъшните действия и начин на взаимодействие с компетентните органи и набелязва мерки за повишаване на сигурността, информираността и готовността на ДГ за евакуация, такива като:
· изключване на мобилните телефони;
· прекратяване на разговорите по подвижните радиостанции (могат да приемат, но не и да излъчват); 
· проверка (претърсване) на помещенията, тоалетните, сградите, контейнерите, паркингите и скритите места в района;
· оглед на паркиралите МПС непосредствено до района; 
· оглед (без запалване) на автомобилите в района;
· проверка на сигурността на маршрутите за евакуация и сборните пунктове;
· проверка на присъствието;
· ограничаване на движението в сградата и района;
· инструктиране на децата и състава да стоят далеч от прозорците и оградите; 
· усилване на контрола на достъпа; 
· затваряне на всички портали за влизане на МПС;  
· инструктиране на класните ръководители да разговарят с децата по случая (с цел получаване на „вътрешна“ информация или сигнали);
· проверка на имейлите, социалните мрежи и новините за данни и съобщения, имащи отношение към заплахата;
· подготовка на ГПП, ГЕС и ГОД;
· подготовка на дневниците, други документи и личните вещи за евакуация;
· други мероприятия, които следва да бъдат обсъдени от ЩДГ. 
· В случай че в сградата или района на ДГ избухне взрив или заплахата за експлозия е реална (сериозен сигнал за бомбена заплаха; получена „вътрешна“ информация; открити и идентифицирани подозрителни признаци за взривно устройство), директорът:
· взема самостоятелно решение за евакуация;
· взема решение по начина за изпълнение на процедурата (вариант, последователност на евакуацията, маршрути и сборни пунктове);
· взема решение по начина на оповестяването; 
· той лично или упълномощено от него лице извършва оповестяването;
· подава сигнал на органите по сигурност и обществен ред и им предава информацията, която е известна към момента:
· локация на КИ или на обекта-заплаха;
· вид и описание на инцидента или заплахата;
· брой на пострадалите;
· има или няма представител на органите по обществен ред и сигурност в ДГ.
· в случай на избухване на пожар в резултат на експлозия, взема решение, относно изпълнението на мероприятия от План за действие при пожар (преди всичко, относно започване на пожарогасене с наличните сили и средства).  
· В случай че получи пряко разпореждане от местните власти или органите по обществен ред и сигурност да извърши евакуация, независимо от това дали той има/няма сигнал или индикация за заплаха, директорът взема решение по начина на изпълнение на процедурата и оповестяването и изпълнява незабавно разпореждането.
· Независимо от това, коя от хипотезите по-горе бъде реализирана:
· директорът активира Щаба на ДГ и определя кой ПУ да бъде развърнат;
· Щабът заема определения ПУ и преминава в работен режим;
· Щабът организира посрещане на силите за отговор, предоставяне на карти на района, сградата и етажите на ДГ и организация на взаимодействието;
· Щабът извършва оперативно управление на действията на групите, състава и децата;
· Щабът разработва указания за по-нататъшните действия на учителите/възпитателите, състава и децата при обявяване на край на процедурата или отпадане на заплахата.   
8.6.Персонални правила за действия при евакуация:
· Вземи само личните си вещи.
· Не слизай в сутерени и подземни помещения.
· Не се връщай за забравени вещи.
· Върви бързо, но не бягай.
· Не се надбягвай с другите.
· Не се блъскай, а изчакай реда си.
· Не викай и не паникьосвай другите.
· Не използвай мобилния си телефон.
· Върви точно по определения маршрут.
· Не се отклонявай (дори за естествена нужда).
· Не докосвай нищо по маршрута (възможни прикрити бомби). 
· Изпълнявай незабавно дадените ти указания.
· Помогни на пострадал или изоставащ, ако това не застрашава твоя живот.
· В сборния пункт докладвай своето име.
· Не напускай сборния пункт без разрешение.
8.7. Действия на персонала в Детската градина: 
· Проверява сигурността на прилежащия към съответния вход периметър (зона) и докладва на Координатора по евакуацията;
· Осигурява отварянето на входа и управлява евакуацията през него (когато входът е част от определен за използване при евакуация  маршрут).
· Затваря сградата и района за посетители, спира и не допуска тяхното влизане.
· Не позволява връщане на евакуирани в сградата.
· Охранява периметъра на безопасно разстояние от сградите или идентифицираните като подозрителни пакети, предмети и МПС (100 м за предмет и 300 м за автомобил).
· Посреща и съдейства на пристигнали сили и средства в отговор на КИ. 
· Изпълнява указанията на Координатора по сигурността. 
8.8. Действия на членовете на ГЕС при евакуация:
· Съгласно плана за тяхното разпределение по маршрути, членовете на „ариергарда“ незабавно проверяват за заплахи (движейки се по маршрута):
зоната непосредствено пред евакуационните изходи на сградата (в радиус от 50-100 м);
· зоната около маршрутите за евакуация до съответния изход (портал) на района;
· маршрута до съответния СП и самия СП;
· докладват за безопасността („Чисто!“) по уточнения начин на всеки етап.   
· Съгласно плана за тяхното разпределение по сектори, етажи, евакуационни изходи и маршрути, останалите членове на ГЕС:
· проверяват използваемостта и безопасността на определените маршрути за евакуация в сградата;
· при проблем в маршрута докладват на Координатора по евакуацията по изградената за тази цел интерком система и изпълняват неговите указания;
· управляват (регулират) бързото и организирано придвижване на децата по техните маршрути за евакуация, като не допускат струпвания, „тапи“ и смесване на потоци;    
· съдействат за евакуацията на децата със специални нужди, малките деца и трудноподвижните служители;
· съдействат за евакуацията на пострадалите и изпадналите в шок; 
· съдействат на учителите за контрол върху техните групи, спазване на правилата за евакуация и недопускане на нарушения на дисциплината и паника (викове, бягане, блъскане, разпръскване, отклонение от маршрута, пипане на предмети и др.);
· съгласно планираното разпределение, след евакуацията на съответните етажи, сгради или зони, проверяват всички помещения и района за изостанали, криещи се или пострадали;
· докладват резултата от проверката на Координатора по евакуацията и напускат последни сградата и района. 
8.9. Действия на членовете на ГПП при евакуация: 
Съгласно плана за тяхното разпределение по етажи и маршрути, следят състоянието на евакуиращите се и оказват първа помощ на пострадалите и изпадналите в шок.
Оказват помощ при евакуацията на пострадалите и изпадналите в шок (в случай че е приложимо тяхното местене).
Докладват на Координатора по логистиката за случаите, в които се изисква спешна медицинска помощ.
Последните останали членове на групата напускат сградата и района заедно с ГЕС.
8.10. Действия на учителите и децата при сигнал по време на педагогическо занятие 
(които се намират в учебни помещения, спортни зали и на детски площадки):
· Запазват спокойствие и поемат отговорността за изпълнение на всички по-нататъшни действия.
· Изискват изключване на всички мобилни телефони.
· Организират евакуирането на децата със специални образователни потребности и/или с двигателни проблеми с помощта на непедагогическия персонал.
· Ръководят организираното напускане на занималните помещения или детска площадка.
· Проверяват помещението или района на площадката за останали (скрили се) деца.
· Вземат със себе си учебните дневници.
· При бомбена заплаха оставят вратите широко отворени (при друг сценарий, вратите се затварят без да се заключват).
· Изискват групата да не се разкъсва (да се движи в компактна колона от 2-3 в редица) и да не се смесва с други групи.
Организират движението на групата по определения маршрут.
· Не допускат връщане или отклоняване от маршрута.
· Изискват спокойствие, спазване на тишина и изпълнение на правилата за евакуация. 
· Изискват и следят децата да не докосват никакви предмети по маршрутите за евакуация, включително такива, които нормално принадлежат към интериора на сградата – саксии, шкафове, табла и др.
· Организират евакуирането на пострадалите и изпадналите в шок при евакуацията деца от групата (в случай че е приложимо местенето на пострадалия). 
· Стриктно изпълняват указанията на членовете на ГЕС (включително на „ариергарда“).
8.11. Действия на учителите и децата при сигнал в извънучебно време, 
(които се намират в коридорите, спалните, другите помещения на сградата и района – двора, местата за игра и почивка, откритите детски площадки):	
· Запазват спокойствие.
· Поемат ръководството и отговорността за групата от всички деца, които се намират в съответния коридор, помещение.
· Изискват всички да се съберат в група и да не се разпръскват.
· Изискват изключване на всички мобилни телефони.
· Организират евакуирането на децата със специални образователни потребности и с двигателни проблеми с помощта на помощния персонал.
· Ръководят организираното напускане на коридора, помещението или площадката и движението на групата по определения маршрут за евакуация.
· Изискват групата да не се разкъсва (да се движи в компактна колона от 2-3 в редица) и да не се смесва с други групи.
· Не допускат връщане или отклоняване от маршрута.
· Изискват спокойствие, спазване на тишина и изпълнение на правилата за евакуация. 
· Изискват и следят деца да не докосват никакви предмети по маршрутите за евакуация, включително такива, които нормално принадлежат към интериора (саксии, шкафове, табла и др.) или екстериора (кошчета за боклук, кашпи за цветя, сандъци с пясък и др.)
· Организират евакуирането на пострадалите и изпадналите в шок при евакуацията деца (в случай че е приложимо местенето на пострадалия). 
· Стриктно изпълняват указанията на членовете на ГЕС (включително на „ариергарда“).
8.12.Действия на останалият състав на ДГ и посетителите при евакуация:
· Изпълняват указанията за евакуация на намиращите се на място ръководни длъжностни лица или се евакуират самостоятелно;
· Стриктно изпълняват указанията на членовете на Групата за евакуация и сигурност.
· Съдействат на учителите/възпитателите за евакуация на децата.
· Спазват „Персонални правила за действия при евакуация“.
8.13 . Действия на членовете на ГЕС на сборните пунктове:
· Проверяват сигурността и безопасността на района на СП.
· Организират развръщането на пункта.
· Използват сигнални ленти и други за очертаване на границите и елементите на СП.
· Организират охраната на СП и не  допускат влизането на външни лица, включително на родители.
· Организират реда на пункта и изискват неговото спазване.
· Изискват разполагането на децата по групи.
· Събират и докладват на Координатора по евакуацията на данни за евакуираните групи.
· Събират и докладват на Координатора по евакуацията имената на евакуирания непедагогически състав и информация за липсващите.
· Документират по-нататъшно движение на евакуирания непедагогически състав.
· Съгласувано с членовете на ГПП, организират евакуация на пострадалите и изпадналите в шок до автомобилите на „Бърза медицинска помощ“ и/или местните лечебни заведения.
· Разпределят получените на пункта вода, напитки, храна и санитарни материали за евакуираните.
8.14. Действия на членовете на ГПП на сборните пунктове:
· Развръщат ППП и оказват първа помощ.
· Документират имената и състоянието на пострадалите.
· При необходимост, оповестяват местния филиал за спешна медицинска помощ.
· Докладват на Координатора по логистиката за случаите, в които се изисква спешна медицинска помощ и за своите действия.
5. Съдействат на екипите за спешна медицинска помощ с информация за състоянието на пострадалите.
6. Водят стриктен поименен отчет на транспортираните за по-нататъшно лечение и съответното лечебно заведение.
7. Периодично докладват отчета на Секретаря на Щаба и на Ръководителя на ГОД.
8.15. Действия на членовете на ГОД на сборните пунктове:
· Започват работа незабавно след пристигане на СП.
· По наличието:
· Проверяват наличието на евакуираните в СП деца и го отразяват в поименни списъци за наличие – по групи и учители в момента на сигнала за оповестяване.
· С помощта на учителите/възпитателите и децата изясняват кое дете и съответните преподаватели липсва и причините за това (ако са известни) и ги записват в класните поименни списъци.
· Проверяват за такива и разпределят децата, които не са със своите групи (техните групи се намират на друг СП), отразяват това в съответните групови поименни списъци.
· Отбелязват в груповите поименни списъци имената на транспортираните в лечебни заведения.
· Докладват на Секретаря на Щаба: 
· номерата на класовете, които масово са евакуирани на този СП;
· имената на всички намиращи се на пункта членове на педагогическия състав;
· имената и групите, които не са със своите учители; 
· имената (по групи) на липсващите по неизяснени причини деца и техните учители в момента на оповестяването.
· Документират по-нататъшното движение на евакуираните деца и педагогическия състав (освобождаване на място или транспортиране в лечебно заведение).
· По психологическата помощ и подкрепа:
· Разговарят индивидуално с присъстващите деца и състав, в опит за изясняване и оценка на тяхното психологическо състояние.
· Определят потребността от незабавна психологическа помощ и подкрепа:
· чрез провеждане на интервенции на място (от член на групата); 
· с външна професионална помощ.
· Изготвят списък на нуждаещите се.
· Докладват на Секретаря на Щаба оценката на психологическото състояние, предлагат решение и искат съдействие за осигуряване на външна професионална помощ на нуждаещите се.
· При решение за масово освобождаване на децата и състава от сборните пунктове, Ръководителят на ГОД докладва на Председателя на Щаба своите предложения за осигуряване на нуждаещите се от психологическа помощ и подкрепа. 
· Документират резултатите от оценките, интервенциите и решенията за по-нататъшна работа с нуждаещите се.
8.16. Действия на педагогическия състав на сборните пунктове:
· Учителите, които са ръководили евакуацията на групите, за които са отговаряли по време на оповестяването:
· проверяват наличността на групата и изясняват причините за отсъствие на липсващите;
· съдействат на ГОД за попълване на списъците за наличие;
· предават поименно (заедно с дневника) на групата на Секретаря на ЩДГ.
· Целият педагогически състав съдейства за поддържане на дисциплината на СП, своевременния отчет на децата и състава и изпълнението на задачите на ГЕС и ГОД.
· Не напуска и не позволява на никое от децата да напусне СП без разрешение на Ръководителя (неговия заместник) на ГОД. 
8.17. Действия на непедагогическия състав на сборните пунктове:	
Докладват своето присъствие на Ръководителя на ГЕС (неговия заместник).
Докладват имената на лисващите колеги и причините за това (ако са им известни).
Включват се в ГЕС и изпълняват указанията на Ръководителя на ГЕС (неговия заместник).
Не напуска СП без разрешение на Ръководителя (неговия заместник) на ГЕС. 
9. Край на процедурата: 
Код: 409 
Сигнал: (например, сигнал за Отбой);
Средство за подаване: звънец;
 
· Съобщение за състава: ИЗПЪЛНЯВАЙ КОД 409! ПОВТАРЯМ, КОД 409!
Начин на предаване: биене на звънеца в продължение на 20 секунди  ;

· Съобщение за всички: ВНИМАНИЕ! ВНИМАНИЕ! ВНИМАНИЕ! „КРАЙ НА ПРОЦЕДУРА ЕВАКУАЦИЯ“! „КРАЙ НА ПРОЦЕДУРА ЕВАКУАЦИЯ“!
Начин на предаване: биене на звънеца в продължение на 20 секунди   ;
9.1. Действия след края на процедурата:
· Изпълняват се указанията на Председателя на Щаба на ДГ.
· В случай че освобождаването на децата ще се проведе в ДГ, Координаторът по евакуацията организира безопасното завръщане от СП. При оценка за необходимост, иска съдействие на органите по контрол на движението за осигуряване на придвижването.
· В случай, че не се изпълнява процедура „Събиране с родителите“, Ръководителят на ГОД предава всички използвани списъци на Секретаря на Щаба на ДГ.
· След завършване на всички процедури, Щабът разработва: 
· краткосрочен план за възстановяване на нормалността, включващ задачи по:
· възстановяване на възпитателно-образователната дейност;
· оказване на помощ и подкрепа на пострадалите и близките на загиналите;
· психологическа интервенция и консултативна, терапевтична и профилактична помощ на децата и състава;
· оценка на пораженията върху сградите и имуществото на ДГ и отчет на разходите в хода на процедурите;
· анализ и оценка на действията на Щаба, групите, учителите/възпитателите, децата и останалия състав – поотделно за всяка изпълнена процедура.  
10. ПРОЦЕДУРА СЪБИРАНЕ С РОДИТЕЛИТЕ
Процедурата се прилага след евакуация или непланово затваряне на ДГ в резултат на КИ.

Цели: 
Децата, които са отделени от своите родители и са преживели КИ, са подложени на високи рискове за тяхното здраве и безопасност, в това число емоционални травми и престъпления. Инцидентът, необичайната ситуация, неизвестността и повишената тревожност след КИ влияят силно върху психологическото състояние на свидетелите на КИ. Връщането им към сигурността на техния дом и роднини ще помогне за минимизиране на това влияние. В допълнение, има повишен риск за престъпления спрямо тях, който се дължи на това, че след КИ децата са по-малко способни да разпознаят престъпните намерения, както и да се предпазят от тях. В обобщение, една от най-важните и сложни задачи на ръководството на ДГ в отговора на КИ е провеждане на ефективен процес на събиране на децата с техните родители – възможно най-рано и по най-безопасния начин. 
Целите на тази процедура са:  
· Осигуряване на организиран и координиран процес на освобождаване на децата чрез тяхното събиране с техните родители (роднини, настойници или попечители).
· Осигуряване на безопасността на децата и полагане на необходимите грижи за тяхното физическо и психическо здраве.
Място: Училището, евакуационен сборен пункт или специално определено за изпълнение на процедурата място.
10.1.Оповестяване:
· Код: 900
· Сигнал: ;(сигналът не следва да е „тревожен“, а просто информативен);
Средство за подаване: камбанен звън 

· Съобщение за състава: ВНИМАНИЕ! ИЗПЪЛНЯВАЙ КОД 900! ПОВТАРЯМ, КОД 900!
Начин на предаване: звънене в продължение на 1 минута ;

· Съобщение за всички: МОЛЯ ЗА ВАШЕТО ВНИМАНИЕ! МОЛЯ ЗА ВАШЕТО ВНИМАНИЕ! ПРЕДВИД ИЗВЪНРЕДНАТА СИТУАЦИЯ, ЩЕ ПРИСТЪПИМ КЪМ ИЗПЪЛНЕНИЕ НА ПРОЦЕДУРА „СЪБИРАНЕ С РОДИТЕЛИТЕ“. ПОВТАРЯМ, ПРИСТЪПВАМЕ КЪМ ИЗПЪЛНЕНИЕ НА ПРОЦЕДУРА „СЪБИРАНЕ С РОДИТЕЛИТЕ“.
Начин на предаване: звънене на звънец  в продължение на 1 минута ;;
· Съобщение за родителите: (основно съдържание) ДЕТСКАТА ГРАДИНА БЕШЕ ЗАТВОРЕНА, ПОРАДИ ИЗВЪНРЕДНА СИТУАЦИЯ. ДЕЦАТА СЕ НАМИРАТ В ДГ“ МЕЧО ПУХ“. МОЛЯ , ЗА ДА ВЗЕМЕТЕ СВОЕТО ДЕТЕ, НОСЕТЕ СВОЯТА ЛИЧНА КАРТА! МОЛЯ БЪДЕТЕ ТЪРПЕЛИВИ. (ПО- ПОДРОБНА ИНФОРМАЦИЯ МОЖЕ ДА ПОЛУЧИТЕ НА САЙТА НА ОБЩИНАТА.)
Начин на предаване: звънене на звънец в продължение на 1 минута ; 
10.2.Действия на директора и ЩДГ:
· Председателят на Щаба взема решение за изпълнение на процедурата.
· Определя (уточнява) мястото за изпълнение на процедурата (мястото на ПСР).
· Координаторът по логистиката докладва за готовността на мястото за приемане и развръщане на ПСР и на транспортните средства (включително и лични превозни средства) за извозване на децата и състава (или за начина на придвижване до пункта).
· Координаторът по сигурността докладва за готовността за съдействие на органите по обществен ред и сигурност за осигуряване на:
· безопасността на придвижването или извозването на децата и състава до ПСР;
· контрола на движението в района на ПСР;
· персонала и поддържане на реда на ПСР. 
· Координаторът по публичните съобщения докладва за вариантите и готовността за масово оповестяване на родителите за процедурата.
· ЩДГ определя указанията, които следва да бъдат дадени по изпълнение на процедурата, включително за нейния индикативен срок на изпълнение.
· Председателят на Щаба взема решение по начина и съдържанието на оповестяването на състава, децата и родителите. 
· Щабът на ДГ организира оповестяването и предаването на указанията по определения начин.
· (при необходимост) Председателят дава указания за сформиране на Група на психолозите и Група за среща с родителите на липсващите деца и тяхната работа.
· ПУ се развръща в непосредствена близост до ПСР (ако процедурата се провежда в ДГ, ПУ остава на място);
· Секретарят на ЩДГ обобщава получената до момента информация за липсващите, като търси съдействие за нейното актуализиране от силите за отговор, структурите за спешна медицинска помощ и лечебните заведения.    
· Председателят и останалите членове на Щаба извършват мониторинг на състоянието, организацията и реда на ПСР (съгласно специфичните си отговорности) и вземат незабавни мерки за разрешаване на проблемите;
· Координаторът по логистиката осигурява бързата доставка на вода, напитки, храна и санитарни материали на ПСР;
· Координаторът по логистиката или Председателят на Щаба иска съдействие от РЗИ, БЧК и/или местните лечебни заведения за изпращане на медицински екип/и в ПСР; 
· В случай, че Председателят на Щаба е взел такова решение, Координаторът по публичните съобщения организира развръщането на „Телефонен център“, като осигурява, инструктира и управлява служителите работещи в него;
· ЩДГ разработва указания за по-нататъшните действия на учителите и  състава, децата и родителите след края на процедурата.
· Щабът извършва подготовка и създава организация за настаняване на децата, чиито родители не са дошли на ПСР в срока на процедурата и не могат да бъдат открити на техните служебни и домашни адреси.  
10.3. Действия по оповестяването на родителите:
· Колкото по-рано се вземе решението за начина на освобождаване на децата и се оповестят родителите за него, толкова е по-добре за изпълнението на плана и процедурите – за избягване на хаоса, който разтревожените родители могат да предизвикат около детското заведение. 
· Съобщението за родителите следва да съдържа адреса на мястото и прогнозното време за започване на процеса по освобождаване на децата (по възможност, с график – за диференциране на освобождаването различните възрастови групи). 
· Родителите трябва да бъдат предупредени, че предаването на децата ще става само срещу представени лични документи на родителите (настойниците, попечителите или предварително упълномощените лица).
· Родителите следва да бъдат предупредени, че процесът на освобождаване на учениците е бавен и може да отнеме няколко часа. 
· При разкриване на „Телефонен център“ (организира Координаторът по публични съобщения):
· за работа в него се привличат служители, които не са пряко ангажирани с дейността на групите на ПСР ;
· служителите трябва да бъдат инструктирани по начина за комуникиране с родителите и за предаване на съобщението, информацията и указанията;
· фокусът на разговора с родителите следва да е делови – върху организацията на работата на ПСР и процеса на предаване на децата (да се подчертава, че правилата са такива, с оглед на сигурността на децата);
· конкретна информация за КИ и персонална информация за състоянието на децата не трябва да се предоставя (служителите следва да подчертаят, че те са само оператори по оповестяването), но общото послание следва да е, че децата се намират в уверени и сигурни ръце;
· на служителите се разпределят списъците по групи за оповестяване на родителите (настойниците, попечителите или упълномощените лица), които се намират в „аварийния“ контейнер.
· служителите работят със списъците, започвайки от групата с най-малки деца – яслената група;
· в списъците служителите отбелязват опитите за връзка, кой конкретно от посочените няколко контакта за едно дете е бил оповестен и времето за това;
· при неуспешен контакт, повторен опит за връзка с родителите на едно дете се прави след изчерпване на списъка на неговата група, след което се преминава към друг списък;
· неуспешните втори опити (в рамките на един списък) се докладват на Координатора по публичните съобщения – за намиране на други канали и/или съдействие за връзка;
· трети опит за връзка се прави след изчерпването на всички списъци за оповестяване и на всички други опити за свързване по телефона с родителите;
· служителите работят от телефони със „скрити“ (!) номера. 
· Координаторът по публичните съобщения организира издирването на родителите, с които не може да бъде осъществена връзка по имейл или телефон – на техните служебни и домашни адреси. Възможно е да бъде потърсено съдействието на органите по обществен ред и сигурност.    
10.4. Действия на членовете на ГЕС:
· Осигуряват реда и сигурността при придвижването на състава и децата до ПИ (ПСР).
· Осигуряват реда и сигурността на извозването на състава и децата до ПСР (осигуряват безопасността в ПИ, последователното и организирано качване на детските групи и състава в транспортните средства и безопасността по време на тяхното транспортиране).   
· Организират и изпълняват задачите по охрана на периметъра на ПСР (определените за охрана членове се изпращат предварително или пристигат с първите извозени деца).
· Взаимодействат със служителите по контрол на движението за управление на потока автомобили към, покрай и от ПСР.
· Осигуряват управлението и реда на паркинга към ПСР.
· Осигуряват управлението и реда пред ПСР (очертават със сигнални ленти коридори за движение по двама на потока от пристигащи родители)  
· Съдействат за реда в ПСР, разполагайки постове пред центровете и Зоната за настаняване и изчакване. Постовете имат основни задачи, както следва:
· пред Центъра за повикване – последователното пропускане на родителите при готовност на член на ГОД;
· пред Центъра за предаване – недопускане на влизане отвън на родители през изхода на Центъра;
· пред Зоната – париране на опити за нахлуване и вземане на дете (в противен случай ще бъде компрометирана системата за сигурност на ПСР и ще настъпи хаос в цялата зона); 
· Взаимодействат със служителите на реда за контрол на достъпа и недопускане на пробив в сигурността на пункта от родители или близки на децата. 
· Посрещат и насочват родителите към Центъра за повикване и Центъра за предаване.
· Разпределят получените на пункта вода, напитки, храна и санитарни материали.
10.5.Действия на членовете на ГОД:
· Организират разполагането и работата на центровете (по възможност, преди пристигането на първите извозени).
· В случай че процедурата се провежда след евакуация, Ръководителят на ГОД обобщава попълнените в СП поименни списъци за наличие в единен комплект и го предава на Центъра за регистрация.
· Ръководителят на ГОД обобщава отделен списък на липсващите деца, уточнява отново причините за тяхното отсъствие и предава цялата информация на представителя на ръководството в Групата за среща с родителите.  
· В Центъра за регистрация, членовете на ГОД извършват поименна проверка и регистрация (отбелязване) на пристигащите деца в списъците за наличие. 
· След приключване на работата на Центъра за регистрация, обобщеният и „изчистен“ комплект от списъци за наличието се предава на Центъра за повикване. Принципно, Центърът за повикване (както и Центъра за предаване) следва да се разкрие след пристигане и регистриране на всички евакуирани на СП. При това, работещите в Центъра за регистрация продължават своята работа в Центъра за повикване.      
· Пристигналите в Центъра за повикване родители се представят и посочват за кого са дошли. На този Център, трима или повече членове на ГОД извършват следното:
· идентифицират пристигналите родителите чрез проверка на личните им карти и сравнение с данните в списъците за повикване;
· отпращат онези, които не са включени в списъците за повикване (опитът и отказът се документират); 
· срещу името на детето и пристигналия (пристигналите) родител/и отбелязват часа на пристигане (отбелязват се всички пристигнали!); 
· проверяват присъствието на детето в ПСР чрез списъците за наличието (родителите следва да нямат достъп/видимост до съдържанието на тези списъци);
· извикват детето и неговия отговорен учител (чрез „повиквач“ между Центъра за повикване и Зоната за настаняване и изчакване);
· насочват родителите към Центъра за предаване;
· отбелязват резултата от повикването по доклад на повиквача след неговото завръщане от Зоната за настаняване и изчакване; 
· насочват родителите към Ръководителя на ГОД, в случаите когато детето го няма на ПСР (без да посочват неговия статус).
· В Центъра за предаване на децата на техните родители, трима или повече членове на ГОД извършват следното:
· извършват повторна проверка на документите на родителите;
· предават им техните деца, след като родителят/родителите собственоръчно впише/впишат в списъка за предаване своите  имена, датата и часа на предаване и се подпише/подпишат (в присъствието на съответния учител на групата и евентуално психолог).
· Центърът за психологическа помощ и подкрепа (психолозите от ГОД и съдействащите психолози) извършва следното:
· наблюдение на поведението и реакциите на децата и състава и идентифициране на психични проблеми;  
· ранна психологическа интервенция на деца, служители и родители;
· определяне на индивидуалните потребности от психологическа помощ и подкрепа;
· поддържане на поименен списък на нуждаещите се, с имената на съответните психолози, установили потребността и/или провели интервенция;
· документиране на интервенциите и решението за по-нататъшна работа с нуждаещите се;
· психолозите разговарят с класните ръководители и се срещат с родителите на децата, които се нуждаят от психологическа помощ и подкрепа, с цел обсъждане и определяне на индивидуалния подход за възможно най-бързо намаляване на параметрите на преживяване на конкретното психично състояние;
· всички документи от работа на Центъра се предават на ръководителя на ГОД след края на процедурата.       

10.6.Действия на членовете на ППП: 
· При осигуряване на необходимото съдействие, развръщат ППП като медицински пункт.
· Оказват първа помощ на намиращите се на ПСР.
· Документират имената и състоянието на пострадалите.
· При необходимост, изискват спешна медицинска помощ.
· Съдействат на екипите за спешна медицинска помощ с информация за състоянието на пострадалите.
· Водят стриктен поименен отчет на транспортираните за по-нататъшно лечение и съответното лечебно заведение.
· Докладват незабавно на Ръководителя на ГОД случаите на оказана спешна медицинска помощ и имената на транспортираните за по-нататъшно лечение и съответното лечебно заведение.
· Периодично докладват отчета на Секретаря на Щаба и Координатора по логистиката.
· Подпомагат дейността на останалите групи – когато няма пострадали на ПСР и по указания на ръководителя на ГОД. 
10.7.Действия на учителите- ръководители на групи: 
· Представят своята група в Центъра за регистрация;
· Съвместно с членовете на ГОД и с помощта на дневника, извършват проверка, регистрация на пристигналите и попълване на списъците за наличие с причините за отсъстващите деца.
· След регистрация на всички от групата, отвеждат децата в Зоната за настаняване и изчакване и го настаняват в определеното от повиквачите място.
· Осигуряват спокойствие и спазване на реда в групата, не допускат неразрешено напускане на мястото и контролират движението на децата в Зоната.
· Наблюдават и говорят с децата, опитвайки се да оценят тяхното психично състояние, да снижат или смекчат съществуващия дистрес, да им окажат емоционална подкрепа и да насочат техните мисли и действия в конструктивна насока.
· При нужда, съпровождат детето до ППП и/или Центъра за психологическа помощ и подкрепа. Изискват обратна информация от съответните членове на ГПП и ГОД, относно състоянието на детето.
· След оповестяване от повиквач, съпровождат детето до Центъра за предаване на децата на техните родители. Споделят с родителите своите наблюдения и оценка за необходимостта от психологическа помощ и подкрепа на детето
·     10.8. Действия на Групата за среща с родителите:
· За случаите, когато КИ има тежки последици (например, изчезнало дете по неизвестни причини в хода на инцидента, тежки наранявания и транспортиране на ранени деца в лечебни заведения, заложници,  задържане на деца като свидетел/и, арест  и/или смърт), в ПСР трябва да бъде осигурено специално изолирано помещение за среща с родителите на липсващите деца. 
· Групата за среща с родителите трябва да бъде сформирана към момента на отваряне на ПСР за родители. 
· Представителят на ръководството на ДГ в групата, след като получи от Ръководителя на ГОД списъка с липсващите и причините за това, съвместно със Секретаря на Щаба проверява и уточнява информацията.
·  Групата разглежда наличните данни за всички липсващи деца, определя в кои случаи трябва да се срещне с техните родители, прогнозира възможните реакции и определя приложимите подходи към родителите.
· Ръководителят на ГОД предупреждава Групата за предстояща среща с родители. При готовност на Групата, Ръководителят на ГОД съпровожда родителите до помещението за среща.
· От името на ДГ, членовете на групата:
· предоставят на родителите наличната информация по щадящ начин;
· уверят родителите, че ще бъдат допълнително информирани – незабавно щом станат известни нови данни за тяхното дете;
· уверяват родителите, че ще получат цялата помощ, която ДГ може да предостави в тази ситуация;
· оказват емоционална подкрепа на родителите в този драматичен момент;
· при необходимост, оказват медицинска и психологическа помощ;
· съдействат по всякакъв възможен в момента начин на родителите на жертвите (включително с транспорт и придружител/и);
· съдействат на родителите да избегнат медийния интерес.
· За всяка среща се изготвя протокол.
10.9. Край на процедурата: 
· Краят се обявява след изтичането на определен разумен срок за изпълнение на процедурата и липса на чакащи пред ПСР родители. 
· Краят на процедурата се обява на: 
· състава, който се намира на ПСР;
· родителите, които все още не са получили децата си;
· съдействащите и взаимодействащите структури и доброволци;
· общинския сайт.
· Указания за родителите, които все още не са получили децата си и не могат да бъдат открити на техния служебен и домашен адрес, с информацията къде и как ще им бъдат предадени те, се изпраща на техните имейли (с искане за потвърждение за получаване на указанието), предава по телефона и публикува на сайта на общината.
· Указанията за по-нататъшните действия на състава се дават на място и/или изпращат на техните имейли;
· Указанията за децата (техните родители), относно възобновяване на дейността на ДГ, се изпращат на техните имейли и публикуват на сайта на общината;
· Указанията за родителите, относно по-нататъшната кризисна психологическа интервенция и оказването на консултативна, терапевтична и профилактична помощ на децата, се изпращат на техните имейли (с искане за потвърждение за получаване на указанието), а при невъзможност за такава връзка – по телефона или лично. 
10.11.Действия след края на процедурата:
· Изпълняват се указанията на Председателя на ЩДГ.
· Децата, чийто родители не са дошли на ПСР в указания срок, се настаняват съгласно създадената от Щ ДГорганизация. 
· Координаторът по публичните съобщения и Ръководителят на ГОД предават всички използвани в процедурата списъци на Секретаря на Щаба (за оповестяване на родителите, за наличието, повикването и предаването на децата).
· След завършване на всички процедури, Щабът разработва: 
· краткосрочен план за възстановяване на нормалността, включващ задачи по:
· възстановяване на образователно-възпитателната дейност;
· оказване на помощ и подкрепа на пострадалите и близките на загиналите;
· психологическа интервенция и консултативна, терапевтична и профилактична помощ на децата и състава;
· оценка на пораженията върху сградите и имуществото на ДГ и отчет на разходите в хода на процедурите;
· анализ и оценка на действията на Щаба, групите, учителите, персонала , децата и останалия състав – поотделно за всяка изпълнена процедура.  
11.ПОСТ-КРИЗИСЕН МЕНИДЖМЪНТ
Плановете за възстановяване на нормалността, които трябва да бъдат разработени след края на КИ, следва да съдържат задачи за незабавно, средносрочно и дългосрочно изпълнение. На практика, фазите ще преливат една в друга, а някои от задачите ще продължат да се изпълняват в следващите фази. 
Първите няколко часа след КИ са критични за овладяване на емоциите, събирането на данните и взаимоотношенията с обществеността. Ръководството на образователната институция трябва да остане (!) концентрирано върху решаването на непосредствените задачи, но гледайки към следващата фаза. Лидерството в този момент е от решаващо значение за целия последващ процес на възстановяване. Отказът от лидерство (оставките) ще задълбочат проблемите или ще предизвикат нови такива с управлението на възстановяването.
Със сигурност, поне през първите няколко седмици след КИ, общественото внимание и вниманието на почти цялата централна и местна власт ще бъде съсредоточено върху ДГ. Това внимание, готовността за съдействие и достъпа до ресурси би следвало да бъдат ефективно и своевременно използвани в интерес на детското заведение. Но не трябва да се забравя, че каквото и да става, главната отговорност за възстановяване на ДГ е на директора. Тя няма как да бъде прехвърлена на друго служебно лице или институция.     
Веднага щом безопасността е осигурена и известна стабилност е постигната,  ръководството трябва да пристъпи към уточняване на задачите за незабавно изпълнение и разработване на краткосрочен план за:
· осигуряване и поддържане на сравнително спокойна атмосфера и ясно ръководство на действията;
· събиране на данни и оценка на уязвимостта и нуждите на различни групи от образователната общност;
· използване на възможностите на обществения съвет и родителите за подкрепа и помощ когато и където е необходима (групово и индивидуално);
· организация на взаимодействието с други институции с възможности за подкрепа на ДГ в усилията за възстановяване на нормалността;  
· организация и извършване на оценка на нуждите за психологическа помощ на децата и състава и разработване на план за изпълнение на препоръките на психолозите;
· посещение на семействата на загиналите и съдействие за организацията и присъствието на детското заведение (ръководство, учители и персонал) на погребалните церемонии;
· посещение на онези, които се намират в лечебни заведения;
· използване на възможностите за събиране на образователната общност;
· стопиране на слуховете, разпространението на истории и проявите на неуважително отношение към трагичните събития.
Най-важното решение в тази фаза е относно затварянето на Детската градина. Следва да се има предвид, че един от ключовите принципи на кризисния мениджмънт е да се държат хората заедно – за подкрепа и информация. За децата е добре да се върнат бързо към заниманбията в ДГ. В допълнение, оставането им в къщи може да предизвика проблеми на родителите. 
От друга страна, ДГ ще бъде заключена от разследващите за известно време, възможно е разрушенията да са големи, а съставът и децата най-вероятно ще бъдат масово стресирани от местата, в които са преживели травмиращите събития. При тези условия, ръководството на ДГ трябва бързо да намери решение за временна релокация на образователната дейност. В средносрочната фаза потребностите започват да се раздалечават. Някои ще са се справили с инцидента, някои ще искат просто да го забравят, а други все още ще са в шок. Различните реакции и отношение може да резултатират в потискане на нуждите или тяхното „дегазиране“ в промяна на поведението. Възможен е и вариант, при който преживелите инцидента да не осъзнават пълните му последствия, а техните реакции да са просто отложени. Ръководството на детското заведение трябва да бъде много внимателно в тази фаза, за да не се заблуди, че всичко е наред. Преждевременното прекратяване на усилията по възстановяване на нормалността може да доведе до проблеми на по-късен етап.
Ключови задачи на ръководството в средносрочната фаза:
· създаване на специален екип за пост-кризисен мениджмънт;
· разработване на дългосрочен план за възстановяване на нормалността;
· първоначален анализ и оценка на действията на ЩДГ, групите, учителите, персонала, децата и останалия състав – за целите на актуализирането на Плана; 
· продължаване на сътрудничество за осигуряване на психологическа консултативна, терапевтична и профилактична помощ на децата и състава;
· провеждане на втори етап на груповите сесии и дискусии;
· осигуряване на възможности на родителите да бъдат консултирани за техните деца;
· обсъждане на въпросите на сигурността и безопасността на детската градина;
· събиране и документиране на информация от учители и родители, относно тяхното безпокойство за конкретни деца или служители;
· определяне на подходите за справяне с промените в поведението, със страховете и с онова, което напомня инцидента;
· осигуряване участие в менторски програми;
· организиране на срещи с хора извън образователната общност, с подобни преживявания;
· организиране на събиране на средства за пострадалите, церемонии по награждаване, среща с други образователни общности и други публични мероприятия;
· поддържане на връзките с пострадалите в КИ, които все още не са се върнали в Детската градина.    
Дългосрочните задачи обхващат периода до края на първата година на КИ и след това. Тази фаза е изключително сложна за прогнозиране и управление. Тъй като все повече информация ще „излезе“ в резултат на следствените действия, историята на КИ може да се промени. Вероятно ще се появят обвинения, търсене на изкупителни жертви, прояви на ревност кой да получава най-голямо внимание и помощи и други такива. Ще бъдат определени героите, а публичното признание към тях може да направи още по-труден животът на онези, които все още се борят с последствията от КИ. Децата ще пораснат и ще гледат на инцидента от различна възраст и степен на развитие. На този етап, въздействието върху семействата на загиналите ще бъде по-ясно. Първата годишнина и церемония може да дръпне спусъка на преживяванията и да създаде нови проблеми.
Ключови задачи на ръководството в дългосрочната фаза:
· преглед на плана за възстановяване на нормалността;
· продължаване на мониторинга върху децата и състава (при по-редки срещи с тях);
· подкрепа на лицата, които все още са засегнати или изпитват нови проблеми;
· наблюдение на децата с промени в поведението и задълбочени симптоми на травма;
· оценка на въздействието на инцидента върху поведението и развитието на децата;
· справяне изцяло с онези признаци и следи, които напомнят на инцидента;
· оценка на начина, по който служителите се справят лично и професионално с травмите;
· продължаване интегрирането в учебната програма на усилията за справяне с травмите;
· подготовка за решенията за смяна на ДГ от деца и/или учители;
· когато това е целесъобразно, предаване на информация към следващата ДГ .
· отбелязване на годишнината от КИ;
· продължаване на контактите с институциите, оказващи помощ на ДГ;
· приключване работата на екипа за пост-кризисен мениджмънт, валидиране на неговите резултати и предаване на натрупаната информация; 
· преглед на информацията, окончателен анализ на КИ, подготовка на статии, лекции за инцидента, изводите  обучение на други колеги от образователната общност и предаване на този опит.
Реалното възстановяване на нормалността може да отнеме най-малко две години, като в следващите години може да възникнат нови въпроси и неочаквани проблеми. 
12.УСВОЯВАНЕ НА ПЛАНА
За пълноценното усвояване на Плана за действия при КИ се провеждат:
· ежегоден всеобхватен преглед на Плана и извършване на необходимите корекции и/или надграждане;
· ежемесечен преглед за поддържане в актуално състояние; 
· ежегодно планиране на обучения и тренировки по Плана, както следва:
· първоначално обучение на всички новодошли служители;
· поне два полудневни семинара на целия педагогически състав;
· четири тренировки, обхващащи поотделно или в комбинация всички процедури;
· поне един брифинг за родителите и образователната общност.
· ежегодно обследване на детското заведение, с цел определяне, планиране, осигуряване и изпълнение на мерки за сигурност и приложими подходи за превенция и усилване на готовността за противодействие на рисковете и заплахите за КИ.

Настоящият план има връзка с „План за действия при бедствия, аварии, катастрофи и пожари“ и „План за сигурност“. 


СПИСЪК НА ПРИЛОЖЕНИЯТА:
· Форма за бомбена заплаха.
· Признаци на съмнително поведение.
· Карта на района на ДГ, с прилежащите зони и пътища.
· Схеми на всеки етаж на сградата на ДГ.
· Схеми за евакуация на ДГ (по варианти). 
· Транспортен план за извозване на децата и състава (по варианти).
· Списък с контакти за оповестяване на местните служби по сигурност и обществен ред, спешна медицинска помощ, общински Съвет за сигурност, РУО и съдействащи организации и дружества (БЧК, РЗИ, ДАЗД, НПО, транспортни фирми и др.)
· Списъци за оповестяване с контакти на педагогическия и непедагогически състав.
· Схеми за оповестяване на членовете на щаба на ДГ и групите.
· Списъци по групи за оповестяване на родителите (упълномощените лица).
· Списък с психолози на територията на общината и региона и техните данни за контакт.
· Списък с контакти на национални електронни и местни медии.
· Опис на съдържанието на аварийния контейнер на Щаба на ДГ.



Изготвил:.....................................
КАЛИНКА КАЛАЙДЖИЕВА,
Служител за връзка по сигурността

